Kurteš i Lukač: Stanje sigurnosti u FBiH je zadovoljavajuće — Radio Velkaton : Radio Velkaton\n5. Decembra. 2014. Bosna i Hercegovina, Vijest dana, Vijesti\nKurteš i Lukač: Stanje sigurnosti u FBiH je zadovoljavajuće\nFederalni ministar unutarnjih poslova Predrag Kurteš i direktor Federalne uprave policije (FUP) Dragan Lukač sastali su se danas na Vlašiću s kantonalnim ministrima unutarnjih poslova i policijskim komesarima.\nSudionici redovnog radnog sastanka, kojem su prisustvovali i predstavnici OHR-a, EUSR-a i UNICEF-a, razmatrali su Informaciju o stanju sigurnosti tokom devet mjeseci ove godine, kao i pitanja od značaja za efikasnije operativno djelovanje policijskih struktura u skladu s važećim zakonodavstvom. Stanje sigurnosti u Federaciji BiH za spomenuti period ocijenjeno je zadovoljavajućim. Istovremeno, sudionici sastanka potpisali su Sporazum o suradnji 11 ministarstava unutarnjih poslova (FMUP-a i 10 kantonalnih), odnosno uprava policija na planu uspostave i razvoja zajedničke baze podataka, uključujući i određene podatke tužilaštava u BiH.\nDirektor FUP-a Dragan Lukač istaknuo je da pokazatelji o sigurnosti na području FBiH tokom devet mjeseci svjedoče o smanjenju broja registriranih krivičnih djela za deset posto u odnosu na isti period prošle godine. Po njegovim riječima, za osam posto je smanjen broj prekršaja iz oblasti javnog reda i mira. Međutim, u istom periodu došlo je do porasta broja saobraćajnih nezgoda za dva posto, a zabilježen i je i porast broja napada na ovlaštene osobe (policijske djelatnike) za 56 posto.\n“Smatramo da je stanje po svim ovim elementima odraz proaktivnog odnosa policijskih organa u vršenju vlastitih poslova i dužnosti”, kazao je Lukač u izjavi za medije, datoj nakon okončanja sastanka. Naglašava da će takav trend biti nastavljen te da je sastanak bio prilika za razgovor o daljnim koracima na unapređenju policijskog rada s aspekta metodologije postupanja i međusobne suradnje policijskih organa, posebno na planu suzbijanja organiziranog kriminaliteta, krijumčarenja narkotika, trgovine ljudima i antiterorističkog djelovanja. “Nastojat ćemo da idemo u brzu implementaciju propisanih nadležnosti FBiH, odnosno kantona kada je riječ o kriminalitetu, kako bismo bili što uspješniji u primjeni zakonskih ovlasti na tom planu”, poručio je Lukač.\nNa sastanku je bilo riječi i o pitanjima iz domena međunarodne saradnje, a njegovim sudionicima je predstavljen projekt koji podržava UNICEF, a tiče se donošenja zakona kojim će biti regulirano postupanje u krivičnopravnom postupku s maloljetnim osobama (delinkventima), odnosno djecom kao izvršiteljima određenih krivičnih djela. U sklopu tog projekta bit će definirana i uloga policije u implementaciji tog zakona, a što predstavlja novinu u tretmanu maloljetnika koji su u sukobu sa zakonom.


Home / Intervju / Piroćanac savetuje svetske finansijske gigante – globalne banke na Vol stritu u Njujorku\nObjavio PV , 25.07.2019.\nNaš Piroćanac Bojan Ćirić, koji radi kao jedan od lidera u najvećoj svetskoj konsultantskoj kompaniji Deloittu, u njihovoj njujorškoj kancelariji, poslednjih par nedelja radi na definisanju IT strategija u čak četiri globalne banke istovremeno. U dve banke Ćirić vodi projekte, a u ostale dve ima ekspertsku ulogu.\n„Ne baš tako česta situacija, da se istovremeno rade tako veliki i kompleksni projekti, pa još i liderska uloga na njima. Sa jedne strane velika čast i zadovoljstvo što je poverenje mojih kolega i klijenata ukazano baš meni, ali sa druge strane ogroman pritisak i izazov da se posao zavši na najbolji mogući način. Iza mene je dosta sličnih projekata, tako da nemam sumnje da će i ovi sadašnji biti uspešni.“, kaže Bojan za Pirotske Vesti.\nPored ovih projekata, Bojan priprema i novi stručni članak koji će bit objavljen u Vol Strit Žurnalu (Wall Street Journal), jednom od najprestižnijih svetskih časopisa.\n„Kad radite u najvećoj svetskoj konsultanskoj kući, pa još i na liderskoj poziciji, od vas se očekuje da odgovorite na pitanje ’Šta dalje? Šta je sledeći trend?’ i na neki način definišeti trendove koje vaši klijenti treba da slede, tako da je to još jedan bitan aspekt posla kojim se bavim. Inače, možda pisanje jednog članka deluje banalno, ali za par strana objavljenih u WSJ potrebno je nekoliko meseci ozbiljnog rada i istraživanja. Fudbalski rečeno, to vam je kao da igrate u prvom timu Reala, tako da mogu da kažem da mi je drago da Piroćanci imaju svog predstavnika u vrhu svetskog konsaltinga. Opet, nadam se da će moja priča poslužiti kao inspiracija mlađima, da je granica uspeha tamo gde je vi sami postavite – snovi se ostvaruju, ako verujete i naporno(!) radite na tome. Pozdrav za moje Piroćance i čitaoce Pirotskih Vesti“ – poručuje Ćirić.\nPovezanobojan ćirićdeloitteistaknutopirotwall street\n← Previous Story Marko Pešić, generalni menadžer Bajerna za Pirotske vesti: Luka će biti najbolji igrač među Pešićima\nNext Story → Sukovski manastir dobija jedinstvenu galeriju najvećih dela srpskog srednjovekovnog freskoslikarstva


PROIZVODI Solarni sistemi Bosch Solarni kolektori\nSnažni, robusni, laki i efikasni - ovo je najbolji način da sumiramo osnovne karakteristike pločastih kolektora najnovije generacije. Fiberglas je novi materijal za ramove kolektora koji je već dobro poznat u avionskoj i auto industriji, značajno smanjuje težinu panela i čini instaliranje jednostavnim.\nVaš solarni kolektor bi trebalo da bude višestruko upotrebljiv? Pomoću Bosch solarnog kolektora, uhvatite sunčeve zrake efikasno i pametno ih iskoristite. Za pripremu tople vode ili kao podršku grejanju - ovde možete pronaći optimalni solarni kolektor za Vaše potrebe.\nPosebno otporan Idealan za područja sa povećanim intenzitetom sunčevog zračenja\nHorizontalni ili vertikalni kolektori Komfor i privlačna cena Dokazana tehnika, dugotrajna obloga otporna na trošenje i dobre vrednosti radnih karakteristika po privlačnoj ceni ističu našu seriju Comfort Solar 5000 TF. Staklena vlakna, otporan i lagan materijal okvira, zajedno s apsorberom izrađenim u obliku trake, značajno smanjuje masu solarnog kolektora. Rezultat: izuzetno laka montaža i manje nosećeg tereta za Vaš krov.\nPrivlačan izgled i uverljiva snaga. Ime ovih kolektora predstavlja program: visokoselektivna plava obloga sjaji uz dodatnu snagu i minimalno toplotno zračenje. Okvir ojačan staklenim vlaknima ubedljivo je kvalitetan uz malu masu. Zahvaljujući višestrukim mogućnostima priključenja, Solar 7000 TF se jednostavno nosi i sa teškim uslovima. Visokokvalitetan priključni pribor i privlačan izgled upotpunjuju sliku: radi se o kolektoru za najviše zahteve!


Biber: SNS prevazišao Putinovu Jedinstvenu Rusiju\nBez opozicije u Parlamentu izbori su diskreditovani i i njegova vladavina nikad manje legitimna: Florian Biber\nStručnjak za Balkan sa Univerziteta u Gracu Florijan Biber ocenio je u nedelju uveče, 21. juna, da je vladajuća Srpska napredna stranka (SNS) na održanim parlamentarnim izborima u Srbiji prevazišla Jedinstvenu Rusiju ruskog predsednika Vladimira Putina.\nBiber je na Tviteru objavio procenu izbornih rezultata CeSida na osnovu 63,9 odsto obrađenog uzorka, prema kojoj je SNS osvojio preko 60 odsto glasova.\n"SNS je pobedio Jedinstvenu Rusiju kao vladajuća stranka s najvećom većinom u Evropi nakon beloruske", napisao je.\nDodao je da je SNS, iako deluje kao najveći pobednik izbora, zapravo njihov najveći gubitnik i da je ovo Pirova pobeda "bez opozicije u Parlamentu izbori su diskreditovani i i njegova vladavina nikad manje legitimna".\nBiber je naglasio da Evropska unija (EU) ne može da se pretvara da se "izborna farsa nije desila u Srbiji".\nPrema podacima CeSID-a, koalicija okupljena oko SNS odnela je ubedljivu pobedu na parlamentarnim izborima, a izborni prag od tri odsto prešle su još samo dve izborne liste - Koalicija SPS - JS i Aleksandar Šapić - Pobeda za Srbiju (SPAS).


Premijera porodicne avanture "Delfin Berni"\nNajnoviji film za decu, sinhronizovan na srpski jezik, „Delfin Berni“, imaće svečanu premijeru u subotu 08.juna u 17:00 u bioskopu Cineplexx 4D Delta City u Beogradu. Tom prilikom, svi mališani će imati mogućnost da se druže sa glumcima koji su pozajmili glasove glavnim junacima, ali i da osvoje neke od zanimljivih poklona – plažni program koji obezbeđuje Megaplast Inđija, kao i novog kućnog ljubimca koji će pokloniti Akvarijum centar. Radnja porodične avanture „Delfin Berni“ odvija se na Floridi i govori o bratu i sestri koji slučajno postaju prijatelji sa delfinom koji je odvojen od svoje porodice.\nOni otkrivaju tajnu nameru zlih ljudi koji će pokušati da unište plažu, a samim tim i dom njihovog novog prijatelja. Deca će morati da osmisle plan da zaustave loše momke, zaštite morske životinje i, sačuvaju svog prijatelja Bernija.


(Video) Ana Stevanović: Šta se stvarno dešava u Parlamentu vidi se na "Izložbi odbijenih zakona" - Dosta je bilo\nNarodna poslanica i potpredsednica Dosta je bilo Ana Stevanović razgovarala je sa novinarima i građanima Pančeva prilikom otvaranja „Izložbe odbijenih zakona“ u tom gradu.\nVeliki broj Pančevaca i Pančevki želelo je da pogleda koje su predloge zakona u Narodnoj skupštini podneli poslanici Dosta je bilo. Na ovaj način su mogli da se uvere da postoje poslanici koji rade u interesu građana Srbije,\n– Svi predlozi zakona, kao i predlozi za izmenu i dopunu zakona, vladajuća većina je odbila. Zato će građani imati prilike da se upoznaju sa dešavanjima u Parlamentu i vide da se tamo ne donose zakoni korisni za građane, već samo za povlašćene pojedince, što nikako nije poenta političkog delovanja, rekla je Stevanović.\nIzložba nastavlja putovanje kroz gradove Srbije, a sledeća stanica je Novi Sad, ove subote na Trgu Republike od 17 časova.\nOznakeAna Stevanović Izložba odbijenih zakona Naslovna-traka Naslovna-centar Pančevo\n27. juna 2018. u 17:29\n28. juna 2018. u 13:38\n28. juna 2018. u 18:20\n29. juna 2018. u 08:13\n28. juna 2018. u 18:40\n(Video) Branislav Mihajlović: Saradnja moguća sa svima koji žele da poprave sistem


Izvor: Kurir,Lokalne novine | Obrenovac, 28.12.2017.\nGodišnje u Srbiji umre 5.400 ljudi zbog zagađenja vazduha!\nZa preranu smrt odgovorna je prašina manja od 10 mikrometara, crne tačke su Beograd, Valjevo, Užice, Sremska Mitrovica, Kragujevac i Subotica\nČak 5.400 osoba godišnje prerano umre u Srbiji zbog posledica zagađenog vazduha!\nOvo je zaključak istraživanja kvaliteta vazduha koji je analizirala Svetska zdravstvena organizacija, a za to je odgovorna prašina (PM) manja od 10 mikrometara u zagađenom vazduhu. Podaci Agencije za zaštitu životne sredine pokazuju da je vazduh prekomerno zagađen u čak šest područja u Srbiji, a najcrnje tačke su Beograd, Valjevo i Užice.\nSmanjite štetne emisije\nPrema zvaničnim podacima, u „crvenom“ su prethodnih dana bili pojedini delovi Novog Sada, Niša, Beograda, Subotice i Pančeva.\nEkspert za procenu kvaliteta vazduha Tihomir Popović objašnjava za Kurir da na zdravlje ljudi najviše utiču suspendovane čestice pod oznakom PM2.5 i PM10.\n- Čestice na sebi mogu da nose različite primese, prvenstveno bakterije, viruse i delove različitih hemijskih supstanci koje mogu da se nađu u atmosferi. Merenja koja je sprovela Agencija pokazuju da je vazduh u trećoj kategoriji, odnosno prekomerno zagađen u Užicu, Valjevu, Beogradu, Sremskoj Mitrovici, Kragujevcu i Subotici. Lokalna žarišta i male toplane, uticaj saobraćaja i poljoprivrede, lošiji vremenski uslovi, posebno u zimskom periodu, uslovljavaju da imamo češće epizode sa prekoračenjem graničnih vrednosti za kvalitet vazduha - objašnjava Popović.\nPrema njegovim rečima, na području Srbije dve trećine stanovništva živi u uslovima s dobrim i zadovoljavajućim kvalitetom vazduha, dok jedna trećina živi u uslovima sa kvalitetom vazduha koji je loš i koji bi trebalo poboljšati.\n- Da bi se problem rešio, potrebno je smanjiti emisije štetnih gasova u vazduhu, počev od grejanja, saobraćaja i poljoprivrede. Ranije analize pokazale su da u vazduhu ima prisustva arsena, kadijuma, nikla, žive i gvožđa. Ukoliko sve ove čestice preterano i dugotrajno utiču na organizam, mogu biti opasne po zdravlje, a po nekim lekarskim tumačenjima mogu izazvati i smrtni ishod - upozorava naš sagovornik.\nPulmolog dr Tatjana Radosavljević navodi da je aerozagađenje, pored pušenja, jedan od glavnih faktora za razvoj raka pluća.\nMaske ne pomažu\n- Takođe može dovesti i do hronične opstruktivne bolesti pluća, koja je takođe tihi ubica, jer se teško otkriva. Što se tiče bronhijalne astme, aerozagađenje je takođe jedan od faktora koji može izazvati i pogoršati astmu. Praktično, aerozagađenje se u plućnoj patologiji okrivljuje za veoma veliki broj bolesti, od kojih su mnoge potencijalno vrlo rasprostranjene, a i potencijalno sa smrtnim ishodom, kao što je karcinom pluća - kaže Radosavljevićeva.\nOna naglašava da zaštitne maske ne bi znatno pomogle, te da je ovaj problem potrebno rešavati sistemski i smanjivati aerozagađenje.\nUgrožen i region\nZAGAĐENI I BITOLJ, SARAJEVO, TUZLA...\nSarajevo, Tuzla i Lukavac su nedavno bili među najzagađenijim gradovima Evrope, a prema pisanju portala Avaz, smrtnost od zagađenosti u BiH je 2.000 odsto veća u odnosu na SAD. Opasno zagađenje beleži se i u Tuzli. Prema nedavnim merenjima, vazduh zagađeniji nego u naseljima u Bosni i Hercegovini zabeležen je jedino u Bitolju, u Makedoniji. Prema izveštajima Svetske zdravstvene organizacije, BiH je prošle godine delila peto mesto s Jermenijom po zagađenosti vazduha.


Kako je navedeno na fejsbuk profilu predsednika SL, Rakić je iz Prizrena poručio da je Srpska Pravoslavna Crkva stub ostanka i opstanka srpskog naroda i da će tako ostati i ubuduće.\n-Drago mi je da sam danas u Prizrenu i zahvalan sam na svemu što radite za naš narod. Zajedno ćemo se boriti da nas u budućnosti bude više na ovim prostorima. Naša pomoć crkvi će i u narednom periodu biti neizostavna- kazao je ministar i predsednik SL Goran Rakić koji je posetu Prizrenu završio obilaskom crkava Svetog Đorđa i Bogorodice LJeviške.\nGoran Rakić ministar Goran Rakić vladika raško-prizrenski Teodosije


Hoće li Srbija uvesti garantovane penzije i koliko bi one iznosile - Izazov\nRadio-televizija Srbije\t 22. jula 2021. 06:12\nRad u sivoj ili crnoj zoni za mnoge u Srbiji nije nepoznanica. Kako se u tom slučaju radnicima ne uplaćuju porezi i doprinosi, ne upisuje im se radni staž, mnogi su ostali bez prava na penziju. Nije malo ni onih koji nikada nisu radili u firmama, što ne znači da nisu doprinosili porodici, zajednici i društvu u celini.\n"Ima veliki broj domaćica, onih koje su radile po imanjima, koje su išli u nadnicu, to je naročito po Vojvodini izraženo. Nisu prijavljivane. Ima i koji su radili, kada je počela demokratija 1991. godine koji su radili u firmama, a kojima nisu uplaćivani doprinosi", napominje Miloš Grabundžija, predsednik Sindikata penzionera Srbije "Nezavisnost".\nDa bi se pomoglo najstarijima koji su ugroženi siromaštvom, ministar Milan Krkobabić kaže da će tražiti da se uvede tzv. garantovana penzija. Pod drugim imenom, socijalna penzija, bila je planirana i Strategijom o starenju iz 2006. godine, ali nikada nije zaživela.\n"Prema procenama računamo da ima oko 230.000 ljudi koji su stariji od 65 godina koji nisu radili, nisu uplaćivali doprinose i nemaju pravo da se nazovu penzionerima. Država mora da reši i brigu tih naših najstarijih sugrađana", ističe Andreja Savić, predsednik Saveza penzionera Srbije.\n"Kada realizujemo koncept socijalne karte videćemo pojedinačno imovno stanje pojedinca i porodice. Želimo da tim ljudima damo određenu vrstu pomoći koju smo nazvali socijalnom penzijom u skladu sa strategijom o starenju ili garantovanom penzijom. Iznos te garantovane penzije zavisi od broja tih ljudi do kojeg budemo došli i sredstava u budžetu", kaže Milan Krkobabić, ministar za brigu o selu.\nGotovo svaki peti stanovnik Srbije stariji od 65 godina je u riziku od siromaštva, pokazuju podaci Republičkog zavoda za statistiku. Među njima je najviše žena.\nSocijalne penzije trenutno postoje u oko 100 država, a uvedene su da bi zaštitile ljudska prava, pravo na dostojanstvo i lični integritet starijih građana.


Sve publikacije, Da li NATO podstiče regionalnu odbrambenu i bezbednosnu saradnju na Balkanu?\nVaša lokacija / Beogradski centar za bezbednosnu politiku / Publikacije / Sve publikacije / Da li NATO podstiče regionalnu odbrambenu i ... /\nDa li NATO podstiče regionalnu odbrambenu i bezbednosnu saradnju na Balkanu?\nVrsta: Prikaz praktične politike\nTeme: NATO, Regionalna bezbednosna saradnja\nPreuzmite: PDF ( 2.89MB )\nBroj preuzimanja: 190\nIstraživačica BCBP Katarina Đokić istražila je ulogu NATO u unapređenju regionalne bezbednosne saradnje i izazove i prilike sa kojima se susreće.\nUprkos konfliktu niskog intenziteta koji trenutno preovlađuje na Zapadnom Balkanu, srodni politički interesi i zajedničke bezbednosne pretnje dugoročno će podstaći zemlje u regionu da ojačaju saradnju. Imajući u vidu izraženo prisustvo NATO u regionu, između ostalog, i zbog toga što su mnoge zemlje ili članice ili zainteresovane za članstvo, opravdano je pitati koliko on doprinosi stabilnosti kroz podsticanje regionalne saradnje.\nStoga ovaj rad razmatra u kojoj meri NATO deluje kao platforma za regionalnu odbrambenu i bezbednosnu saradnju, kao i koji su izazovi i mogućnosti da u većoj meri preuzme tu ulogu. Ovo pitanje značajno je kako iz ugla zemalja Zapadnog Balkana, tako i sa stanovišta NATO u celini, posebno zato što njegova trenutna politika partnerstva naglašava regionalnu saradnju kao način za jačanje kooperativne bezbednosti. Štaviše, kooperativna bezbednost jeftinija je od upravljanja krizama (eng. crisis management) i ovo shvatanje bi trebalo da bude od vitalnog značaja u pristupu NATO regionu u narednim godinama.\nAnaliza pokazuje da NATO zaista nudi mehanizme za jačanje saradnje, ali je njihova upotreba znatno otežana time što ih ni zemlje u regionu ne prepoznaju, niti je NATO spreman da ih promoviše kao takve. U ovom radu prepoznato je pet glavnih izazova za ulogu NATO kao platforme za regionalnu saradnju. Postoje, međutim, i razlozi koji govore u prilog tome da NATO već donekle ima takvu ulogu i da u budućnosti može da je preuzme u još većoj meri preuzme.\nPrvo, široko je rasprostranjeno mišljenje da su partnerski alati NATO dizajnirani za bilateralnu saradnju između pojedinačne partnerske zemlje i NATO. Istini za volju, to je uglavnom tačno, ali praksa je pokazala da bi bar nekoliko alata mogli da doprinesu umrežavanju regiona. Zapravo, NATO ne samo da „zbližavaˮ zemlje na kursevima i vežbama, već im pomaže da prepoznaju zajedničke interese, usvoje jedinstvene standarde i uspostave kontakte na ličnom nivou.\nDrugo, pristup NATO regionu prilično je fragmentiran. Iako politički dokumenti NATO priznaju neophodnost podsticanja regionalne bezbednosti, ova organizacija u praksi uglavnom radi direktno sa pojedinačnim zemljama. To može sprečiti NATO da u potpunosti šta tačno oblikuje lokalne politike i društva. Istovremeno, NATO ima dovoljno kapaciteta da sveobuhvatnije prati situaciju na terenu i formuliše koherentnije politike.\nTreće, dosadašnje sinergije između programa NATO/Partnerstva za mir i regionalnih inicijativa ili programa bilateralne saradnje prilično su skromne. Ipak, neke regionalne inicijative pronašle su načine da iskoriste alate i mehanizme NATO, posebno kada je reč o usvajanju NATO standarda i razvoju interoperabilnosti.\nČetvrto, zemlje u regionu se nisu sasvim transformisale iz primalaca donacija u ravnopravne NATO saveznike ili partnere, koji bi bili spremni da predlože i sufinansiraju svoje projekte razvoja odbrambenih sposobnosti. Regionalna saradnja će sve više morati da se inicira odozdo prema gore, pre nego da se javlja kao reakcija na podsticaje donatora, kao što je bio slučaj u prethodnoj deceniji. Ipak, zemlje prepoznaju zajedničke bezbednosnopolitičke interese. Ovo se posebno odnosi na bolje upravljanje vanrednim situacijama.\nPeto, kada govorimo o ulozi NATO na Zapadnom Balkanu, problem njegove legitimnosti u nekim zemljama ne može se zanemariti. Ovo je važna činjenica koju bi trebalo da razumeju donosioci odluka u NATO, ali ne i opravdanje za nacionalne lidere da podlegnu populizmu. Umesto toga, potrebna je otvorena i iskrena debata o budućim političkim prioritetima.\nPreuzmite celu publikaciju OVDE.\nPublikacija je izrađena uz podršku Ambasade Velike Britanije u Beogradu u okviru projekta "Istraživanje najbolje moguće saradnje: kakvu ulogu treba da ima NATO u Srbiji i regionu?". Stavovi izraženi u publikaciji su stavovi autora i ne odražavaju stavove Ujedinjenog Kraljevstva.\nTagovi: NATO i Srbija, regionalna saradnja, bezbednosna saradnja, vojna saradnja, Katarina Đokić


Postignut dogovor o pečatu i katastrima\nU Briselu je danas postignut dogovor o carinskom pečatu i katastrima na šestoj rundi pregovora između Beograda i Prištine, potvdili su šefovi pregovaračkih timova Borko Stefanović i Edita Tahiri.\nDogovoreno je da na pečatu stoju naziv ’Carina Kosova’, bez bilo kakvih simbola, kao i da obe strane povuku trgovinski embargo u roku od sedam do osam dana. ’Posle dugog i teškog dana u povremeno negativnoj atmosferi i sa puno prebacivanja zbog situacije na severu, ipak smo uspeli da postignemo dogovor o carinskom pečatu i katastrima’, rekao je Stefanović posle višečasovnih razgovora sa Tahirijevom. Edita Tahiri, šefica prištinskog tima je precizirala da će na pečatu pisati ’Carina Kosovo’, bez bilo kakvih simbola, ali da će carinjenje i kontrolu na prelazima sprovoditi kosovski organi. Tahirijeva je naglasila da će se dijalog nastaviti, sa konačnim ciljem, a to je da ’Srbija prizna Kosovo’. Prema njenim rečima atmosfera u Briselu danas ’nije bila dobra’ zbog poslednjih događaja na severu Kosova. Ona je kritikovala Stefanovića i, naglasivši da je to njeno lično mišljenje, rekla da je šefa beogradskog tima ’do jula doživljavala kao čoveka dijaloga, ali da se on sve više ponaša kao neko ko izaziva probleme’.


S. Trifković: Izbijanje klasičnog građanskog rata u Americi nije blizu\n„Ovo je nova faza jedne dugogodišnje krize koja potresa to društvo čiji je model potrošen, krize koja nije samo ideološka i politička već i ekonomska“, ističe Ljepojević\nKada je, prošlog 4. jula, komandant „3-percentera“ iz Džordžije Kris Hil predskazao novi građanski rat u SAD, verovatno nije ni sanjao da će, samo 6 meseci kasnije, njegovo mišljenje sa društvene margine doći do središta glavnog toka. „Hladni građanski rat“, opisuje Vašington post stanje u zemlji koja je „nominalno u miru, ali opasno blizu katastrofe“.\nToliko blizu da i milijarder Rej Dalio ovog vikenda dramatično upozorava: „Verujem da se nalazimo na ivici užasnog građanskog rata (…) na prelomnoj tački između ulaska u pakao borbe ili povratka na zajednički rad u korist mira i prosperiteta“.\nAmerika je „paralisana virusom i podelama; nije u ratu, ali nije baš ni u miru“, sumorno će i Vašington post, i za takvo (ne)raspoloženje ima obilje dobrih razloga. Već i zato što se ne čini naročito svetlom budućnost zemlje u kojoj milicije naoružane dugim cevima, ma koliko to bilo legalno, paradiraju sve otvorenije.\nNjima su bliski „Čuvari zakletve“, koji uglavnom okupljaju veterane i aktivne pripadnike američkih oružanih snaga i policije. Njihova baza podataka koja je dospela do javnosti pokazala je da su još 2015. imali oko 25.000 članova. A magazin Atlantik u opširnoj reportaži opisuje okupljanja stotina naoružanih članova ove organizacije, poput noćnog skupa u planinama okruga Kerol u Virdžiniji, za koje kaže da se održavaju širom SAD.\nOd misteriozne „Antife“ za koju mejnstrim mediji tvrde da je ne finansira Džordž Soroš ali istovremeno priznaju i da se zapravo ne zna ko stoji iza nje — što znači da bi to ipak mogao da bude i Soroš — do „Džon Braun gan klaba“, levičarske milicije sa severozapada SAD. O njoj je sa primetnim simpatijama pisao britanski Gardijan kada su njeni naoružani pripadnici, među njima i jedna trans-žena, u državi Vašington obezbeđivali „Transvestitski čas čitanja priča“ deci i njihovim roditeljima, i potonji „Trans marš ponosa“ u Sijetlu.\nSve više pažnje privlači i nova naoružana crnačka milicija, namerno vulgarnog i pomalo pretećeg naziva „No Fucking Around Coalition“. Bi-Si-Si i Njujork tajms izveštavali su i o pojavi muslimanskih patrola, a sve su prisutniji i „Bugalu bojsi“.\nUpadljivi zbog svojih automatskih puški i pancira navučenih preko šarenih havajskih košulja, oni se – piše ovih dana magazin Atlantik — „pripremaju za građanski rat“, „preziru Donalda Trampa“ i „navijaju za slom države, iščekujući momenat u kome će (…) zemlja upasti u krvavi haos… Oni kažu da žele potpuno resetovanje društva, iako nisu baš dobro promislili šta bi, tačno, posle toga trebalo da usledi“.\nO kolikom je, zapravo, mentalnom rastrojstvu reč možda je ponajbolje ilustrovao snimak, nastao na ulicama Ričmonda nedavno tokom Dana Martina Lutera Kinga, u kome jedan naoružani crnac, uz pomalo snebivanja, kritikujući bele liberale i Jevreje priznaje kako svoja znanja o istoriji crpi iz čitanja jedne poučne knjige – Majn kampfaAdolfa Hitlera.\nA opet, iza sveg ovog galimatijasa sve jasnije počinju da se ocrtavaju i obrisi plana koji bi trebalo da rezultira totalnim porazom onog pokreta tobožnjih „domaćih terorista“ na čijem je čelu Donald Tramp. To je neophodno zarad ozdravljenja američkog društva, oceniće kolumnistkinja Vašington posta Dženifer Rubin, i predložiti niz totalitarnih metoda za čišćenje trampista. Uz neuvijenu pretnju: „Ne može biti isuviše lečenja.“\nKakve metode lečenja predlaže Vašington post, i kako će na to odreagovati Tramp i njegovi pacijenti? Koliko zaista Ameriku deli od izbijanja novog građanskog rata? I kako uopšte pomiriti državu u kojoj „Čuvari zakletve“, „Antifa“, „Bugalu bojsi“ i crnačke milicije na nišanu drže jedni druge?\nOvo su pitanja o kojima su u „Novom Sputnjik poretku“ govorili publicista i istoričar Srđa Trifković i novinar iz Londona Siniša Ljepojević.\n„Možda će i biti lokalnih sukoba različitih naoružanih grupa, ali mnogo je žešći građanski rat unutar američkih elita koji je u toku, a koje koriste ove naoružane grupe za ostvarivanje svojih ciljeva“, ukazuje Siniša Ljepojević.\n„Izbijanje klasičnog građanskog rata u Americi nije toliko blizu koliko liberalni mediji, poput magazina Atlantik i Vašington posta, pokušavaju da stvore lažni utisak da desnica priprema naoružane paravojne formacije, i da ono što smo videli prilikom upada na Kapitol 6. januara predstavlja samo vrh ledenog brega“, objašnjava Srđa Trifković.\nBorba protiv „domaćeg terorizma“\nU tom smislu pažnju privlače najave osnivanja specijalne Kongresne komisije, po uzoru na komisiju zaduženu za istragu terorističkog napada 11. septembra, Volstrit džornal s tim u vezi navodi i da će Bajdenov prioritet da bude „usvajanje zakona protiv domaćeg terorizma“ te da ga nagovaraju da u Beloj kući stvori funkciju koja će „nadzirati borbu protiv ideološki inspirisanih nasilnih ekstremista“. A Džejms Komi, bivši direktor FBI-a, i sasvim otvoreno navodi da „Republikanska partija mora da bude spaljena… Ona jednostavno nije zdrava politička organizacija.“\nKad je već o zdravlju reč, i spomenuta Dženifer Rubin u Vašington postu predlaže metode ozdravljenja koje uključuju zahteve za čistkom i prevaspitavanjem: da iz oba doma Kongresa budu izbačeni svi njegovi članovi koji su se protivili sertifikaciji izbornih rezultata, da korporativni donatori trajno otkažu finansijsku podršku svima koji su se protivili elektorskim glasovima, da bude formirana komisija koja će istražiti u kolikoj su meri bezbednosne službe, državne i federalne, infiltrirane od strane pristalica nasilnih ekstremističkih grupa, te da „desničarski mediji, komentatori i TV lica, koji su podržavali laž da je bilo rasprostranjene izborne krađe, povuku svoje tvrdnje i potvrde da nema činjeničnog osnova za te tvrdnje“.\n„Ovo je nova faza jedne dugogodišnje krize koja potresa to društvo čiji je model potrošen, krize koja nije samo ideološka i politička već i ekonomska. I zato ova zemlja sad ulazi u unutrašnju blokadu čije je posledice teško predvideti,“ komentariše Siniša Ljepojević.\n„Došlo je do potpunog raspada političkog sistema, poverenje je potpuno izgubljeno, i uopšte nije nezamislivo da ćemo u budućnosti na ulicama američkih gradova gledati ono što se događalo u Nemačkoj dvadesetih i tridesetih godina 20. veka“.\nIpak, smatra Srđa Trifković, „neće se ići sa šok terapijom, već će se stratezi totalitarnog zatezanja stega opredeliti za model ‘sporo kuvane žabe’. Nesumnjivo će biti zavedeni rigorozni oblici kontrole na društvenim mrežama i sredstvima komunikacije, ali se neće odmah preći i na otvoreni lov na veštice; ne zato što misle da je to nedopustivo, već zato što su zaključili da im je sa tehničke strane realizacije projekta daleko uputnije da svoje namere sprovedu postupno“.\nNo uprkos tome što sukob dve strane možda neće biti momentalno zaoštren do kraja, kako piše Frensis Fukujama u tekstu „Truo do srži“ u magazinu Forin afers, „uslovi koji su doveli do ove krize ostaju nepromenjeni. Vlada SAD još uvek je zarobljenik moćne elite koja iskrivljuje njenu politiku u svoju korist i time potkopava legitimitet čitavog režima. A sistem je pritom i dalje isuviše rigidan da bi samog sebe reformisao“.\nI u tome, napomenuće Srđa Trifković, „američki sistem pokazuje upadljivu sličnost sa Sovjetskim Savezom“.\nA zna se kako je on završio…\nNaslovna fotografija: Jim Bourg/Reuters\nIzvor Sputnjik, 28. januar 2021.\nPreporučujemoNikola VrzićSADSiniša LjepojevićSrđa Trifković


Rock'n'Roma veče: Kal - Dan u Beogradu\nNaslovna » Izlasci » Muzika » Koncerti » Rock’n’Roma veče: Kal\nNada Mandić 8. mart 2012. Koncerti Postavite komentar\nBend Kal održaće koncert u klubu „Gun“ (Miloša Pocerca 10), u petak 16. marta od 22.30. Karte su u pretprodaji u kafeu „Šikarica“ (Skadarska 22) po ceni od 500 dinara.\nNa, Rock’n’Roma spektaklu Kal će svirati stare hitove, ali i nove pesme koje upravo snimaju za predstojeći album koji, kao i prethodna izdanja, producira čuveni Mike Nielsen, poznat po saradnji sa najvećim svetskim muzičkim atrakcijama poput Underworld, Snow Patroll, The Cure, Jamiroquai…\nOd 2006. do danas Kal su u inostranstvu odsvirali više od 400 koncerata. Nastupali su na najznačajnijim domaćim, evropskim i svetskim festivalima, poput Roskilde-a u Danskoj, Fuzion festivala u Berlinu, Pepsi Sziget-a u Budimpešti, domaćeg Exit-a.\nObišli su i američki kontinent, 2006. i 2008, gde su svirali u značajnijim klubovima, poput „Joe’s“ paba, a poznata je i njihova saradnja sa muzičkom atrakcijom Gogoll Bordello. Kal je jedini bend sa ovih prostora koji je 2006. bio izabran da svira na najznačajnijem sajmu world muzike u Španiji – Womex. (danubeogradu.rs)\nPrethodni Akademija 28 – repertoar od 8. do 14. marta\nSledeći Orkanski visovi (Wuthering Heights)


Ponedeljak, 1. april 2002.\nDo početka "Beogradskog maratona" sve ulice popravljene\nZemunska i Tošin\nbunar spremne za trkače\nRadovi na rekonstrukciji Zemunske ulice se privode kraju u sklopu plana da trasa Beogradskog maratona prođe ovuda, dok će stanari ove ulice i zaposleni u okolnim fabrikama, posle skoro godinu dana moći bez blata na cipelama da idu na posao. Izgradnju jednog kilometra bulevara koji povezuje Gandijevu ulicu i Tošin bunar, vrednu 240 miliona dinara investirala je Direkcija za građevinsko zemljište i izgradnju Beograda.\nRadovi na frekventnim saobraćajnicama oko železničke stanice "Tošin bunar" počeli su još pre dve godine, kada je izgrađena desna strana Ulice Tošinog bunara, od skretanja sa autoputa kod Studentskog grada, do Ulice Nikole Dobrovića. Prošle godine se nastavilo sa rekonstrukcijom Zemunske ulice od baraka ispred "Ineks ukusa" do Gandijeve ulice. Dvesta metara ulice koje je tom prilikom preskočeno još uvek nije u planu za rekonstrukciju, jer su nastale poteškoće imovinsko-pravne prirode oko baraka na tom potezu. U njima žive radnici zaposleni u građevinskoj firmi "Trudbenik", koji su u prvom navratu iseljeni, a usled protesta stanara ispred Direkcije, ponovo useljeni.\nPlanira se izgradnja mosta\n- Direkcija za građevinsko zemljište i izgradnju Beograda planira izgradnju mosta i petlje u ulici Proleterske solidarnosti preko bulevara Arsenija Čarnojevića, a u skorije vreme ćemo završiti i levu stranu Tošinog bunara, od autoputa do ulice Nikole Dobrovića - rekao je Bratislav Gavrilović, direktor sektora za izgradnju i nadzor.\n- Na Bulevaru koji se gradi u Zemunskoj ulici od prošle godine, privode se kraju radovi na saobraćajnicama i kompletnoj infrastrukturi - izgrađeni su jedan magistralni i dva distributivna cevovoda , fekalna i kišna kanalizacija i parking prostor sa zelenim površinama - rekao je Bratislav Gavrilović , direktor sektora za izgradnju i nadzor u Direkciji za građevinsko zemljište.\nNa raskrsnici Gandijeve i Vojvođanske ulice, popularno nazvanoj "kod Zekovića" se, za sada, neće pristupiti obimnijim radovima jer nisu regulisana imovinsko-pravna pitanja sa stanarima na početku Vojvođanske ulice, kojima ne odgovara nagodba o raseljavanju. Ista situacija se dešava sa stanarima dela Ulice LJubinke Bobić koja se sa Bežanijske kose spušta ka Gandijevoj. Već godinu dana se preko te, dvesta metara duge uzbrdice, otežano odvija saobraćaj u oba smera, pa će putari samo zakrpiti rupe na tom potezu. Svi radovi bi trebalo da budu gotovi do 30. aprila, dok bi danas trebalo da počne asfaltiranje jednog smera Zemunske ulice, tradicionalne etape Beogradskog maratona.\nGrafiti su deo svake metropole, slika života stanovnika grada\nLepo vreme pogodno za posetu zoo-vrtu\n20:12h Patronažna služba od velike pomoći za građane u opštini Savski venac\n20:15h Do početka "Beogradskog maratona" sve ulice popravljene\n20:20h Novi izgled poštanskih sandučića\n20:30h Ponovno prekinuta sednica SO Pančevo\n20:35h Opština Čukarica bez rešenja za nehigijenska naselja\n20:40h Osnivanje "Laste" u Lazarevcu dovedeno u pitanje\n20:45h Radnici "Čistoće" čistili Kalemegdan\n20:50h Na beogradskom hipodromu otvorena nova trkačka sezona\n20:55h U 16 beogradskih opština danas počinje popis stanovništva\n00:32h Izgoreo splav"Akapulko"


Naša Sanja na TIFF 2019 - SRBI.CA\nNaša Sanja na TIFF 2019\nU utorak, 10.septembra pogledajte dugometražno ostvarenje srpsko-kanadske rediteljke Sanje Živković, “Easy Land” na Međunarodnom filmskom festivalu u Torontu (TIFF).\nKako stoji na sajtu Festivala, “Sjajan debi film rediteljke Sanje Živković” je u osnovi drama koja prati majku i ćerku, srpske izbeglice, dok se trude da prebrode mnoge prepreke s kojima se suočavaju imigranti-izbeglice u Kanadi. Glavne uloge tumače Mirjana Joković i Nina Kiri.\nO svom novom projektu, Sanja je za portal Filmskog centra Srbije izjavila:\n“U novom filmu želim da se pozabavim psihološkim aspektima privikavanja na novu sredinu i to kroz dve perspektive: iz ugla sedamnaestogodišnje Nine koja u sred velike selidbe sazreva i traži svoj indentitet, ali i iz ugla njene majke Jasne koja ima već formiranu ličnost, ali čiji je pogled na svet doveden u pitanje novim iskustvima koje doživljava u Kanadi.”\nOvo je jedan od onih filmovi koji nas usisavaju, narastajućom emotivnošču kako film odmiče. Istovremeno, precizno prikazuje psihološki portret izbegličkog iskustva. Prateći Jasnu i Ninu, film u gledaocu izaziva ogorčenje i pritisak. “Easy Land” podseća da, koliko god se Kanada ponosila prihvatom izbeglica, njihovi životi, iako verovatno sigurniji, često su puni poniženja i zamki koje nisu lako savladive.\nSanja Živković je sama napisala scenario za Easy Land, a producentkinja je Julie Strifler, u partnerstvu sa Filmskim centrom Kanade.\nJo jedan, kuriozitet ovog filma su svakako i mnogobrajna poznata imena koje je ovaj film okupio: Ričard Klarkin, Sara Dikins, Daniel Kaš i Sami Azero. Glumačku ekipu predvode sjajne Mirjana Joković i Nina Kiri koje u ovom filmu pokazuju impresivan nastup.\nUkoliko svetske face na TIFF nisu dovoljan razlog da posetite Međunarodni filmski festival u Torontu, verujemo da će vas film o svima nama zainteresovati da u utorak, 10.septembra budete u Scotiabank Theatre u 20:30 kada je zakazano prikazivanje “Easy Land”.\nU nastavku pogledajte trejler za film “Easy Land”


EPCG, Prosječan račun u maju skoro 31 eura | MTELCG\nProsječan majski račun za električnu energiju za domaćinstva na nivou Crne Gore, ukoliko se izuzmu neočitana mjerna mjesta u objektima koji nijesu stalno nastanjeni, iznosi 30,89 eura, saopšteno je iz Elektroprivrede (EPCG).\nIz EPCG su kazali da domaćinstva u Žabljaku bilježe najnižu prosječnu potrošnju od 20,92 eura, dok je najveća očitana u Kotoru, gdje su domaćinstva u prosjeku potrošila električne energije u vrijednosti od 37,65 eura.\n“Čak 62,12 odsto domaćinstava dobiće račun u vrijednosti do 30 eura, od 30 do 50 eura njih 20,6 odsto, od 50 do 100 eura 14,7 odsto kupaca, dok je potrošnja preko 100 eura očitana samo kod 2,5 odsto kupaca”, navodi se u saopštenju.\nMajske račune umanjene za iznos popusta za redovne platiše dobiće 54 odsto domaćinstava u Crnoj Gori, odnosno 190,2 hiljada kupaca.\nIz EPCG su saopštili da su domaćinstva u maju potrošila 95,04 miliona kilovat sati (kWh) električne energije, što je 5,3 odsto više u odnosu na potrošnju ostvarenu u aprilu, odnosno 12,6 odsto više u odnosu na potrošnju ostvarenu tokom prošlogodišnjeg maja.\nIz kompanije su podsjetili da u drugoj polovini juna priređuju nagradnu igru Zlatni tim – uhvati ritam 2, za potrošače iz kategorije domaćinstva, koji su članovi Zlatnog tima.\n“Svi potrošači iz kategorije domaćinstva, koji su članovi Zlatnog tima, u prilici su da osvoje jednu od nagrada iz bogatog nagradnog fonda kojeg čine automobil Citroen C-ELYSEE, kao i 150 umanjenja od 50 eura na računima za utrošenu električnu energiju”, objasnili su iz EPCG.\nIz kompanije su podsjetili da je od januara do juna u toku bio prvi dio nagradne igre Zlatni tim uhvati ritam, koja se realizovala u pet kola.\n“Nagradni fond sastojao se od automobila Opel Astra Enjoy i 750 umajenja od 50 eura na računima za utrošenu električu energiu”, dodali su iz EPCG.\nIzvlačenje dobitnika petog, poslednjeg kola nagradne igre, zakazano je za srijedu.


RTS :: Muzej zvuka – Madrigali Filipa Verdeloa\nRadio Beograd 3 Muzej zvuka – Madrigali Filipa Verdeloa\nutorak, 26. jan 2021, 22:00\nPredstavljamo četvoroglasne madrigale Filipa Verdeloa, renesansnog autora koga smatraju ocem “italijanskog madrigala”.\nOvaj francuski kompozitor rođen je u osmoj deceniji 15. veka, u pokrajini Il de Frans, ali je po svoj prilici još u ranoj mladosti otišao u Italiju, pretežno boraveći u gradovima na severu zemlje. Đorđo Vazari je u svojim „Životima slavnih arhitekata, slikara i vajara” zapisao da je 1511. godine Sebastijano del Pjombo naslikao „izvrsnog francuskog muzičara Verdeloa”, ali uprkos svim naporima, ova slika još uvek nije pouzdano identifikovana. Ovo Vazarijevo svedočanstvo bi ukazivalo da je Verdelo početkom druge decenije 16. veka boravio u Veneciji, dok rukopisi pronađeni u Rimu i Bolonji sugerišu da se u to vreme već uputio ka jugu zemlje. Prvi pouzdani podaci potiču iz dvadesetih godina 16. veka, u vreme kada je Verdelo već bio četrdesetogodišnjak, i kada je postao kapelmajstor Baptisterijuma Svetog Jovana, odnosno katedrale Santa Marija del Fiore u Firenci. Između 1522. i 1527. godine Verdelo je nedvosmisleno bio angažovan u Firenci, napuštajući ovaj grad samo na kratko kako bi ispratio Đulija de Medičija u Rim, gde je ovaj firentinski aristokrata krunisan za papu Klementa VII. Bliskost sa Medičijevima nije ga sprečila da održava kontakte sa nekim od najvećih intelektualaca tog doba i pobornika republikanskog društvenog uređenja. Tako je sarađivao sa Nikolom Makijavelijem na postavci njegove komedije Mandragola 1526. godine, za koju je napisao "kancone", koje se danas smatraju jednim od prvih italijanskih madrigala.\nPodaci o Filipu Verdelou ponovo se gube tokom burnih godina na kraju četvrte decenije 16. veka, kada je su Medičijevi po drugi put proterani iz grada, kako bi bila uspostavljena republika. Pretpostavlja se da se Verdelo priključio ovom pokretu i da je ostao u Firenci, uprkos oskudici i bolestima koje su harale u gradu. Iako se ne može sa sigurnoću tvrditi, pretpostavlja se da je umro tokom opsade Firence 1530. godine, mada su neki istraživači sugerisali da je bio živ i tokom naredne decenije. Ono što ih je možda navelo na ovakav zaključak jeste činjenica da su prve ozbiljnije publikacije njegovih dela objavljene 1533. i 1534. godine. U pitanju su bile zbirke četvrogolasnih madrigala, koje su ponovo štampane tokom četrdesetih godina 16. veka, da bi potom doživele čak jedanaest izdanja u narednih dvadeset pet godina. O izuzetnoj popularnosti ovih zbirki govori i podatak da dela nisu bila objavljivana samo u originalnom vidu, već i u obradama, a svakako nauticajnija je bila ona aranžirana za glas i lautu, koju je načinio Adrijan Vilart.\nU večerašnjoj emisiji ćete slušati upravo ove četvoroglasne madrigale, neke od prvih primera ovog žanra u kojem glasovi uglavnom homofono izlažu melodije, uz povremene melizme, oslikavajući emocije koje se opisuju u stihovima. U ovako jednostavno postavljen okvir, Verdelo uspeva da utka čitav niz efektnih postupaka, pažljivo osmišljenih zvučnih rešenja i obilje detalja kojima oživljava tekst, postavljajući trasu budućeg razvoja ovog žanra.


Evropska komisija predstavila NOVU STRATEGIJU, koja se zasniva na tri stuba – Srbija NASA Zemlja\nEvropska komisija predstavila NOVU STRATEGIJU, koja se zasniva na tri stuba\nEvropska komisija predložila je danas novu stregiju kojom bi se ojačalo i unapredilo funkcionisanje prostora Šengena.\n– Moramo da spasimo Šengen tako što ćemo ga reformisati i ojačati- poručuje potpredsednik EK, Margaritis Shinas.\nDrugi stub jačanja Šengena se odnosi na jačanje bezbednosti unutra zone slobodnog kretanja kroz bolju policijsku saradnju zemlja članica i ukidanje privremenih graničnih kontrola, koje su kvalifikovane kao “poslednji izbor”.\nTreći stub “obnovljenog Šengena” trebalo bi da bude efikasniji nadzor kroz jače političko upravljnje, godišnje Šengen forume i izveštaje o stanju Šengena.\n– Današnjom šengenskom strategijom bićemo snažniji prema spolja kako bismo bili slobodniji prema unutra. Vrhunski IT sistemi poboljšaće upravljanje spoljnim granicama, dok će poboljšana policijska saradnja i zajedničko upravljanje migracijama ojačati šengensko područje bez graničnih provera – izjavila je komesarka za unutrašnje poslove Ilva Johanson.\nU EK navode da u zoni Šengena živi više od 420 miliona ljudi u 26 zemalja. Dodaju da čak 1,7 miliona ljudi boravi u jednoj državi Šengena, a radi u drugoj i da 3,5 miliona ljudi svakodnevno prelazi između šengenskih država.\n– Nesmetano kretanje unutar šengenskog prostora neophodno je za naš evropski način života. Šengen je dobro podmazana mašina, ali kao i svaka mašina, da bi izdržala test vremena, njegove temelje treba neprestano podupirati i jačati. Danas postavljamo novi put napred koji osigurava sigurnost i mobilnost građana EU, zaštiti jednistveno tržište, a istovremeno povećati otpornost Šengena na izazove – kaže potpredsednik Komisije, Margaritis Shinas.


Kosovska policija pojačava logistiku na Brnjaku; Kancelarija za KiM: Akcijom prekršen Sporazum iz Kumanova - Radio Kosovska Mitrovica\nKosovska policija pojačava logistiku na Brnjaku; Kancelarija za KiM: Akcijom prekršen Sporazum iz Kumanova\n26. February 2022, 12:01 -> 12:31\nKosovska policija počela je rano jutros da postavlja kontejnere i “logističku opremu” za pripadnike granične policije u Brnjaku, radi, kako saopštavaju iz policije “obezbeđivanja i održavanja javnog reda i bezbednosti na nacionalnom nivou”. I dok iz policije ne preciziraju o kakvoj se logističkoj opremi radi, iz Kancelarije za KiM kažu da su na 80 metara od administrativnog prelaza Brnjak, dopremljeni “teška mehanizacija i ljudstvo”.\nU saopštenju Kosovske policije, koje je našoj redakciji dostavljeno isključivo na albanskom jeziku, navodi se da je Kosovska policija ovu akciju sprovela “na osnovu svojih dužnosti i zakonskih ovlašćenja” te da ona uvek preduzima neophodne policijske radnje radi “obezbeđenja i održavanja javnog reda i bezbednosti na nacionalnom nivou”.\n“Ove akcije se sprovode preko različitih policijskih jedinica, u cilju stvaranja što boljih uslova za rad u policijskim prostorijama, Policija Kosova kontinuirano planira da poboljša uslove rada i poveća logističke kapacitete. Pozivajući se na potrebu poboljšanja uslova za rad službenika granične policije u Brnjaku, koji su radili u lošim uslovima, Policija Kosova je danas poslala logističku opremu i kontejnere, koji će služiti službenicima granične policije za obavljanje policijskih poslova, u interesu obezbeđivanja bezbednosti građana i javna bezbednost. Policija Kosova će nastaviti svoju posvećenost u obavljanju policijskih dužnosti u službi građana i zemlje” navodi se u saopštenju u kome se ni u jednom momentu ne precizira šta je tačno ligistička oprema.\nPodsetimo, pre dva dana kosovska policija je na području Podujeva, Leposavića, Zubinog Potoka prema centralnoj Srbiji, kao i Vitine i Gnjilana prema Severnoj Makedoniji, alternaticvne puteve preprečila zemljanim preprekama iliprokopala kako ne bi bilo moguće proći njima.\nKancelarija za KiM: Akcijom policije prekršen Vojno – tehnički sporazum iz Kumanova\nSa druge strane, iz Kancelarije za KiM ovu akciju kosovske policije, vide kao protivpravni čin kojim se diektno krši Kumanovski sporazum. U tekstu saopštenja se objašnjava i na koji način je ovaj sporazum prekršen.\n“Pripadnici Kosovske policije izvršili su jutros oko 5 sati jednostranu i protivpravnu akciju na severu Kosova i Metohije koja je u suprotnosti sa važećim sporazumima, a jedini cilj joj je opasna provokacija i destabilizacija prilika na terenu. Oni su na 80 metara od administrativnog prelaza Brnjak dovukli tešku mehanizaciju i ljudstvo, pod izgovorom nekakvog ojačavanja policijskog punkta na prelazu. Ovime je direktno prekršen sporazum o Vojno-tehničkoj saradnji iz Kumanova, potpisan između Vojske Jugoslavije i KFOR-a koji predviđa da se pojas od jednog kilometra od adiministrativne linije tretira kao zelena zona na kojoj je jedino dozvoljeno prisustvo KFOR-a, a nikako drugih organa reda takozvanog Kosova”.\nU saopštenju se precizira da je administrativni prelaz jedina tačka na kojoj je dozvoljeno prisustvo Kosovske policije i da je to dogovoreno kroz sporazum o integrisanom upravljanju prelazima, a da, kako se dalje vaglašava “nikako nije predviđeno vršljanje Kosovske policije iz južnog dela Kosovske Mitrovice u zelenom pojasu”.\n“Taj princip narušen je i pre dva dana kada su pripadnici Kosovske policije pokušali hermetički da zatvore administrativnu liniju koja nije u njihovoj nadležnosti i kada su prilikom demonstracije sile presekli vodovodne cevi, telefonske žice, a ljudima onemogućili da putevima dođu do svojih kuća i imanja. Takođe, prisustvo Kosovske policije iz južnog dela Kosovske Mitrovice nije dozvoljeno na severu pokrajine bez odobrenja Regionalnog direktorata policije sever, što pripadnici KP krše gotovo svaki put prilikom ovakvih akcija” stoji u saopštenju.\nU saopštenju se dalje kaže da je cilj Prištine da u ovom osetljivom bezbednosnom trenutku, destabilizuje prilike na terenu.\n“Ovakve jednostrane i neodgovorne akcije Prištine imaju jedan jedini cilj, a to je da se u veoma osetljivom bezbednosnom trenutku sa kojim se suočava čitav svet izazove nova destabilizacija prilika na terenu, upadima Kurtijevih snaga na sever pokrajine i Srbi isprovociraju na neodmerenu reakciju, što je scenario koji priželjkuje Priština. Takav scenario neće poći za rukom, jer su upravo Srbi ti koji znaju cenu mira i ne nasedaju na provokacije Kurtijevih snaga, kome su sukobi i osvajanje severa najveća opsesija”.\nNa kraju, iz Kancelarije za KiM još jednom pozivaju Prištinu ali i međunarodnu zajednicu na odgovornost.\n“Zato još jednom podsećamo Prištinu da ne izazivaju i provociraju Beograd i Srbe na KiM i ne ugrožavaju mir i bezbednost kršenjem sporazuma, jer u tom slučaju sva odgovornost je na Prištini, ali i međunarodnoj zajednici koja je dužna da osigura mir i stabilnost na Kosovu i Metohiji”.\nFoto:Radio Mitrovica sever, arhiva


VOICE: Sporna spalionica po treći put promenila vlasnika | Autonomija\nSpalionica koja je za manje od godinu dana preuzela monopol u 19 vojvođanskih opština\nPrivatna spalionica životinjskog otpada Eko-vet plus, koja je za manje od godinu dana kao pobednik tendera u 19 vojvođanskih opština zaradila gotovo milion evra, po treći put je promenila vlasništvo.\nNakon Branislava Radišića, bivšeg igrača RK Vojvodine i Todora Šimprage, bivšeg člana Opštinskog veća u Srbobranu (obojica iz Srpske napredne stranke), vlasništvo nad preduzećem sa procenjenom imovinom od 22 miliona dinara postali su javnosti za sada nepoznati Sava Milović iz Novog Sada i Jasmina Stojadinović iz Beograda.\nPromene vlasništva nad preduzećem sa imovinom od oko 22 miliona dinara i višemilionskim prihodom za manje od godinu dana izvršene su sa ulogom od svega 10 hiljada dinara.\nBranislav Radišić, bivši rukometaš, na čelu preduzeća bio je nešto više od pola godine, a potom je spalionicu preuzeo Todor Šimpraga, poverenik SNS-a u Srbobranu.\nŠimpraga je, nakon pisanja VOICE-a da je opština u kojoj je član veća potpisala višemilionski ugovor sa Eko-vet plusom čiji je postao vlasnik u martu ove godine, podneo ostavku na funkciju. Pitanje: “Kako je sa prijavljenim primanjima od 33 hiljade dinara kupio spalionicu” – ostalo je bez odgovora, a Šimpraga je nakon nekoliko meseci nestao iz vlasničke strukture spalionice. Novi vlasnici sa upisanim kapitalom od po pet hiljada dinara su Sava Milović iz Novog Sada i Jasmina Stojadinović iz Beograda, svedoči registar agencije za privredne registre. Nova promena vlasništva, treća za manje od godinu dana prijavljena je iz jedne novosadske advokatske kancelarije.\nO poslovnoj biografiji Jasmine Stojadinović ne postoje dostupni podaci, dok se Milović, prema podacima APR-a, pre 10 godina kratko bavio ugostiteljstvom kao vlasnik SUR “Zagonetka” u Novom Sadu.\nSpalionica na popravnom?\nUbrzo nakon treće vlasničke promene, Ministarstvo za zaštitu životne sredine donelo je rešenje kojim se poništava odluka Odeljenja za urbanizam, stambene poslove i zaštitu životne sredine iz Vrbasa da za spalionicu nije potrebna Studija uticaja na životnu sredinu. Ministarstvu se obratila vrbaska nevladina organizacija Lokal krajem oktobra 2017. godine, a na odluku su čekali do 18. juna ove godine.\nKako je VOICE već pisao, spalionica “Eko-vet plusa” tretirana je kao “nastrešnica za pokrivanje opreme za spaljivanje animalnog otpada” sa dnevnim kapacitetom od 900 kilograma na sat, kako bi ubrzo po početku rada postala ekskluzivni pobednik tendera za usluge spaljivanja životinjskog otpada u 19 opština u Vojvodini.\nNVO Lokal se nakon rešenja Ministarstva obratila nadležnom opštinskom odeljenju u Vrbasu sa zahtevom da zabrani obavljanje delatnosti Eko-vet plusu do okončanja ponovljenog postupka. Odeljenje za urbanizam, stambene poslove i zaštitu životne sredine obavestilo je lokalnu organizaciju da je zahtev prosleđen inspekciji za zaštitu životne sredine. Iz inspekcije su im odgovorili da nemaju pravni osnov da postupe po zahtevu, saznaje VOICE.\nNovi postupak o odlučivanju da li je neophodna izrada Studije uticaja na životnu sredinu pokrenut je 24. jula, a građani i organizacije pozvali su na desetodnevni javni uvid.\nOd rezultata studije sada zavise i lokacijski uslovi, kao i dozvole za izgradnju “nastrešnice” koje je privatni operater već ishodovao u ekspresnom postupku krajem prošle godine.\nSpalionica Eko-vet plus, koja je za kratko vreme preuzela monopol nad javnim nabavkama za spaljivanje životinjskog otpada u gotovo pola Vojvodine, pre nove promene vlasnika bila je usko povezana sa uticajnim funkcionerima iz pokrajinskog vrha vladajuće partije, pisao je VOICE. Da li je i sada takva situacija, pokazaće vreme i naše istraživanje.


„Humanitarni ponedeljak“ na Štrandu za Sašu Ivankovića - Novi Sad\n„Humanitarni ponedeljak“ na Štrandu za Sašu Ivankovića\n08:07:00 26.07.2020, Komentara: 0\nNovi Sad – Akcija „Humanitarni ponedeljak“ na Štrandu biće održana sutra i namenjena je devetnaestogodišnjem Saši Ivankoviću, koji boluje od autizma i epilepsije, a koje imaju trajni poremećaj neurološkog i psihičkog tipa.\nNovac koji će biti prikupljen u ovoj akciji neophodan je kako bi se korigovale posledice epileptičnih napada i za suplemente koje godinama koristi u sklopu lečenja.\nSvi koji sutra dođu na Štrand modu da pomognu ovom mladići jer se ulaz na plažu neće naplaćivati. Ulaznice će zameniti dobrovoljni prilozi posetilaca u skladu sa njihovim finansijskim mogućnostima, kako bi se pomoglo Saši i omogućilo adekvatno lečenje. Kutije u koje će građani moći da prilože pomoć biće postavljene uz kapije Štranda od 8 do 19 časova.\n- Ovim putem obaveštavamo sugrađane koji imaju potrebe za ovakvom vrstom pomoći, da svoje zahteve mogu doneti na glavnu blagajnu Štranda - podsećaju u JKP „Gradsko zelenilo“ i dodaju da je u akciji koja je bila namenjena Ivi Milenkovski, koja od rođenja boluje od cerebralne paralize, prikupljeno 90.690 dinara .


Boravak premijera Vučića u Davosu: sa Ciprasom o migrantskoj krizi – Balkanekspresrb.rs\nMigranti zajednički problem: Vučić i Cipras u Davosu\nVučić se zahvalio na gostoprimstvu tokom učešća na Svetskom ekonomskom forumu i uputio poziv izvršnom direktoru Filipu Rezleru da poseti Srbiju i ispita mogućnost organizovanja važnih panela, kako o migrantskoj krizi, tako i o onome što je za Srbiju najvažnije, a to je da SEF u Beogradu organizuje regionalni skup na temu “Unapređenje preduzetničkog duha i konkurentnosti na Zapadnom Balkanu”\nInfo; PRESS VLADE\nPREDSEDNIK Vlade Republike Srbije Aleksandar Vučić sastao se danas na marginama Svetskog ekonomskog foruma u Davosu sa predsednikom Vlade Grčke Aleksisom Ciprasom sa kojim je razgovarao o migrantskoj krizi i Ciprasovoj poseti Srbiji.\nPredsednik Vlade Srbije razgovarao je i sa predsednikom kompanije Majkrosoft Žan-Filip Kurtoom o planovima za buduću strategiju partnerstva ove kompanije i Srbije, zatim o različitim načinima i mogućnostima podsticanja razvoja preduzetničkog duha u našoj zemlji, kao i velikoj ulozi koju IT industrija ima u razvoju i podsticanju ekonomije u današnjem digitalnom svetu.\n“Srpska Vlada prepoznala je priliku za rast i razvijanje srpske ekonomije kroz ulaganja u informacione tehnologije, otvarajući vrata novim tehnološkim kompanijama i podržavanjem novih IT inicijativa. Razmenom iskustava i ideja o tome kako uspešno voditi digitalnu transformaciju Srbije možemo da povećamo efikasnost rada i smanjimo troškove, a uz realizaciju strateških ciljeva Vlade”, istakao je premijer Vučić.\nGospodin Kurtoa je naglasio stratešku posvećenost kompanije u podršci koju pruža Srbiji na njenom putu ka Evropskoj uniji, a koja se odnosi na sve oblasti iz domena informacionih tehnologija. Ta posvećenost je posebno vidljiva kroz istraživanja koja se sprovode još od 2005. godine u Majkrosoft razvojnom centru Srbije, kao jedinom istraživačkom i razvojnom centru ove kompanije u jugoistočnoj Evropi.\nImajući u vidu da je na ovogodišnjeg Forumu glavna tema „Četvrta industrijska revolucija“, kompanija Majkrosoft je najavila donaciju od milijardu dolara za razvoj globalnih projekata za javnu dobrobit.\nAleksandar Vučić sastao se danas u Davosu i sa izvršnim direktorom Svetskog ekonomskog foruma Filipom Rezlerom.\nVučić se zahvalio na gostoprimstvu tokom učešća na Svetskom ekonomskom forumu i uputio poziv Rezleru da poseti Srbiju i ispita mogućnost organizovanja važnih panela, kako o migrantskoj krizi, tako i o onome što je za Srbiju najvažnije, a to je da SEF u Beogradu organizuje regionalni skup na temu “Unapređenje preduzetničkog duha i konkurentnosti na Zapadnom Balkanu”.\nPremijer Vučić je jutros prisustvovao neformalnom okupljanju svetskih lidera na panelu pod nazivom “Kako odgovoriti na humanitarnu krizu”. Na ovom skupu su, pored ostalih, učestvovali visoka predstavnica Evropske unije za spoljne poslove i politiku bezbednosti Federika Mogerini, direktorka MMF Kristin Lagard, direktor Svetske banke Džim Jong Kim, generalni sekretar NATO Jens Stoltemberg, premijerka Norveške Erna Sulberg, generalni sekretar UN Ban Ki Mun, ministar finansija Finske Aleksander Stub, predsednica Litvanije Dalija Gribauskajte, kao i potpredsednik Evropske komisije Frans Timermans.\nPredsednik Vlade Republike Srbije Aleksandar Vučić sastao se danas sa ministrom spoljnih poslova Norveške Bergeom Brendeom sa kojim je razgovarao o neophodnosti očuvanja mira i stabilnosti u regionu i napretku dijaloga sa Prištinom.\nPremijer Vučić zahvalio je na pomoći Norveške tokom poplava i migrantske krize i zamolio za veću podršku u nameri da razvijamo preduzetnički duh u Srbiji.\nOvim susretom premijer Vučić završava učešće na Svetskom ekonomskom forumu u Davosu.♦\nInđija: zaplenjeno preko 6 tona sušenog duvana u listu


Nakon što su objavljene fotografije ministrice vanjskih poslova Bisere Turković kako odlazi u prodavnicu uz službenu pratnju reagovala je i ona sama kazavši da to nije uradila zato što želi nego zato što mora.Po komentarima ispod objavljenih fotografija ministrice Turković koja u nabavku ide službenim automobilima vidi se da je javnost ljuta zbog ovakvog čina. Turković ističe da to nije mogla izbjeći jer je po zakonu obavezna pratnja.\nVečeras me neko uslikao kako kupujem namirnice u Bingu i to objavio na društvenim mrežama, tobože da me kompromitira. Vjerovali ili ne, zamjenici predsjedavajućeg Vijeća ministara BiH moraju biti pod službenom pratnjom 24 sata, pa i onda kada obavljaju privatne obaveze.\nVjerujte da bi i meni bilo draže da sam kupovinu obavila u miru sa porodicom za vikend nego da sam to uradila ovako, u zadnji tren, pred iftar nakon dugog radnog dana. Ali, mora se brinuti i o porodici i domaćinstvu, posebno u ovo vrijeme ramazana.”


SASLUŠANI SVI SVEDOCI: Pri kraju suđenje za krađu violine Lajka Feliksa, vredne četvrt miliona evra\n21. 11. 2020. u 06:30\nU OSNOVNOM sudu u Bečeju suđenje Predragu Jovišiću (43) iz Stare Pazove i Nenadu Simetiću (51) iz Temerina, optuženima za krađu skupocene violine muzičkom umetniku Lajku Feliksu, moglo bi da bude završeno do kraja meseca.\nDokazni postupak bi trebalo da se okonča za nekoliko dana, posle čega će uslediti donošenje presude za krađu violine iz 1800. godine, ukradene lane 1. oktobra u Bačkom Petrovom Selu.\nNa prethodnom ročištu u Osnovnom sudu u Bečeju, Nenadu Simetiću je pritvor u kojem se nalazi od 1. januara ove godine, zamenjen kućnim pritvorom, dok je odlučeno da Jovišić i dalje ostane iza rešetaka.\nU dosadašnjem postupku, koji je počeo u septembru, saslušani su svedoci, a prethodno su dvojica optuženih na pripremnom ročištu izjavili da nisu učestvovali u krađi skupocenog instrumenta, dok je tužilaštvo ponovilo navode iz optužnice.\nKRAO KOSILICE ZA TRAVU: Uhapšen devetnaestogodišnjak iz Smedereva\n20. 11. 2020. u 19:18\nMAKEDONAC UHAPŠEN U ZAJEČARU: Sumnjiči se da je od starijeg muškarca ukrao zlatan nakit i skoro 30.000 evra\n17. 11. 2020. u 17:27\nUKRAO ŠEST TELEFONA PA ŠRAFCIGEROM POVREDIO MUŠKARCA? U Sokobanji uhapšen muškarac (42) osumnjičenog za tešku krađu i nasilničko ponašanje\nPROCENJENA NA 250.000 EVRA\nVRLO kvalitetna violina iz 1800. godine izrađena je u Kremoni, a njena osobenost se ogleda i u tome što samo 15 takvih postoji na svetu. Iako se prvobitno govorilo da instrument vredi pola miliona evra, veštačenjem je procenjeno da košta duplo manje, odnosno 250.000 evra.\nSkupocena violina marke Domeniko Montano, koju je muzički umetnik iznajmio od jednog kolekcionara iz Beča da bi na njemu svirao, ukradena je iz njegovog automobila, dok je na praznik Svi sveti bio na groblju u Bačkom Petrovom Selu. Instrument je pronađen neoštećen mesec i po kasnije u Novim Banovcima. Operativci novosadske kriminalističke policije, zajedno sa kolegama iz Sremske Mitrovice, uhapsili su Simetića i Jovišića, dok su njegovom bratu lisice na ruke stavljene 31. decembra 2019. godine. On je sa tužilaštvom sklopio sporazum o priznanji krivice, pa mu je izrečena kazna šest meseci kućnog zatvora zbog prikrivanja.\nsuđenje Bečej Lajko Feliks krađa violina


Finalni meč između Liverpula i Real Madrida je trebalo da počne u 21 čas, ali je utakmica kasnila zbog navijača engleskog kluba.\nFrancuski mediji objavili su da je policija morala reagovati i ispaliti suzavac kako bi smirila nerede, a navodno veliki broj navijača je uspeo je da uđe na stadion iako nemaju karte.\nTakođe, objavljeno je da je probleme imao i brat fudbalera "redsa" Joela Matipa, Marvin, koji je s porodicom došao u Pariz da prati finale.\nOn je zbog suzavca morao da pobegne i sakrije se s porodicom, a posebno da zaštiti svoju suprugu koja je trudna. Zaista nestvarne scene ispred stadiona u Parizu.\nUtakmicu možete pratiti uživo na sajtu Novosti.


DEMANTIJ Vlade TK - Od ukupno 80 kadrovskih rješenja, za njih 70 je već istekao mandat - Bolja Tuzla\nDEMANTIJ Vlade TK – Od ukupno 80 kadrovskih rješenja, za njih 70 je već istekao mandat\nPrije svega ne radi se o smjeni više od 100 osoba, nego je od ukupno 80 kadrovskih rješenja, koji su bili tema prošlosedmične sjednice Vlade TK, za njih 70 je istekao mandat. U skladu sa zakonom u ova upravljačka tijela imenovani su novi članovi.\nOd ukupno 13 privremeno imenovanih školskih odbora, u njih 12 je prethodnim privremeno imenovanim školskim odborima mandat istekao u periodu od 23. februara do 02.marta. S obzirom da je prethodni privremeno imenovani Školski odbor JU Mješovita srednja saobraćajna škola imenovan suprotno Uredbi o uslovima, kriterijima, postupku i načinu imenovanja školskog odbora, Vlada Tuzlanskog kantona je samo u ovoj školi prije isteka mandata razriješila postojeći i imenovala novi saziv petočlanog školskog odbora.\nTakođer, privremeno imenovanom Upravnom odboru JZU Opća bolnica Gračanica mandat je istekao 03.marta 2022. godine. Kako se na raspisani Javni konkurs za imenovanje upravnog odbora na četiri godine nije prijavio dovoljan broj kandidata, Vlada je privremeno imenovala upravni odbor sa mandatom do završetka konkursne procedure i do imenovanja upravnog odbora na 4 godine.\nKada je u pitanju Upravni odbor Zavoda za javno zdravstvo Vlada koju je predvodio SDP, imenovala je ovo tijelo suprotno zakonskim odredbama, te je Vlada na posljednjoj sjednici bila prinuđena na njegovo razrješenje, kako bi se prevenirale najavljene tužbe. Naime, odredbama Zakona o zdravstvenoj zaštiti Federacije Bosne i Hercegovine i Uredbe sa zakonskom snagom o ustanovama Federacije Bosne i Hercegovine jasno je definisano da u sastavu upravnog odbora trećina članova u pravilu trebaju biti iz reda uposlenika, što u predmetnom upravnom odboru (ukupno 5 članova) nije bio slučaj.\nSve naprijed navedeno ukazuje ili na namjeru u kojoj cilj, kaljanje Vlade TK, opravdava svako sredstvo, pa i laž, ili na elementarno nepoznavanje propisa, što ne bi ni začudilo obzirom na odluke Ustavnog suda koje pokazuju da SDP vodeći Vladu Tuzlanskog kantona nije znao donositi zakone. Doduše i tada je SDP-ov cilj smjene direktora opravdavao svako sredstvo, pa i kršenje osnovnih ljudskih prava građana.\nVlada Tuzlanskog kantona ovim demantijem još jednom potvrđuje svoje opredjeljenje da se samo transparentnošću bori za istinu i nema namjeru ulaziti u dalju javnu prepisku, iz prostog razloga što će očito biti zauzeta ispravljanjem svega nezakonitog što je učinjeno za vrijeme SDP-ovog kratkog mandata.


Klop u velikom problemu - Sportske.net\nKlop u velikom problemu\nJedan od najboljih igrača Liverpula propustiće duel 10. kola Premijer lige sa novajlijom u ligi.\nKlop našao rešenje u Seriji A?Najmlađi strelac u istoriji "Redsa" potpisao novi ugovorLiverpul ima čudo od deteta u podmlatkuVreme je - Grujić konačno dobija šansu, ali u drugačijoj ulozi?!Klop krenuo u neočekivanu zimsku ofanzivu, a onda Kutinjo može da ode?!\n"Redsi" sutra na svom stadionu dočekuju ekipu Hadersfilda, nakon poraza u minulom kolu od Totenhema rezultatom 4:1.\nLoše je krenula sezona za ekipu Jirgena Klopa, deveti su na tabeli Premijer lige, u odbrani škripi na sve strane, ali je makar do sada napad donekle opravdao očekivanja.\nIpak, i ofanziva Liverpula će biti oslabljena pred duel narednog kola sa Hadersfildom, kako će Kutinjo morati na kraću pauzu zbog istegnuća primicača.\nBrazilac je podsetimo propustio čitav avgust zbog navodnoh problema sa leđima, mada mnogi spekulišu da nije hteo da igra dok se njegova sudbina ne razreši, tačnije navodno je uslovljavao Liverpul da ga proda zainteresovanoj Barseloni.\nOn je ostao na "Enfildu", čim se pojavio u timu pokazao je da je pravi profesionalac, uprkos svim dešavanjima oko ponude Barse, Brazilac je od povratka na teren počeo da pruža dobre partije, ali neće moći da pomogne svojim saigračima u 10. kolu protiv "Terijera".\nKlop će imati velikih problema protiv ekipe svog zemljaka Dejvida Vagnera, kako još uvek ne može da računa ni na Sadija Manea i Adama Lalanu.


PSG: Vlast krši propise, još nije počeo postupak izbora novog poverenika za informacije | Autonomija\nPSG: Vlast krši propise, još nije počeo postupak izbora novog poverenika za informacije\n"Prethodni poverenik Rodoljub Šabić je obavljao svoj posao na način koji zavređuje puno poštovanje i zahvalnost"\nPokret slobodnih građana ocenio je danas da su nadležni organi Srbije još jednom grubo povredili važeće propise, jer po isteku mandata prethodnog nije započeo postupak za izbor novog poverenika za informacije od javnog značaja i zaštitu podataka o ličnosti.\n„Prethodni poverenik Rodoljub Šabić je, kao prvi na toj funkciji, obavljao svoj posao na način koji zavređuje puno poštovanje i zahvalnost. On je svojim radom pomagao da informacije značajne za javnost dođu do medija uprkos pritiscima vlasti“, naveo je u saopštenju PSG.\nPokret je ocenio da je neophodno što pre izabrati novog poverenika, dodajući da je vlast Srpske napredne stranke do sada samo razgrađivala institucije, pa mislimo da će to nastaviti i sada.\n„Verujemo da će se ponoviti iskustvo prilikom izbora drugog Zaštitnika građana gde postupak izbora nije bio transparentan, a predloženi kandidat bio isključivo podoban vlastima i nije ispunjavao zakonom određene ni moralne uslove za izbor“, naveo je PSG.


Iz Crvenog križa izdali upute: Evo kako se ponašati tokom zemljotresa\nNekoliko zemljotresa je pogodilo gradove širom Bosne i Hercegovine.\nNajgore je bilo u Mostaru i Stocu, koji su 42 kilometra jugoistočno, odnosno 16 kilometara istočno od Stoca.\nCrveni križ Novo Sarajevo izdalo je instrukcije kako se ponašati u slučaju novog ili većeg zemljotresa.\nNaglašavamo da je u slučaju novog ili većeg zemljotresa, važno, prije svega, ne paničariti i pratiti instrukcije nadležnih službi. Prema tome, Općinska organizacija Crvenog križa Novo Sarajevo dostavlja infografiku sa iskazanim najbitnijim koracima i procedurama djelovanja i ponašanja tokom i u slučaju zemljotresa – poručeno je iz CK Novo Sarajevo.\npratite instrukcije nadležnih službi\nukoliko ste u prizemlju odmah pažljivo potražite izlaz\nukoliko ste u stanu kleknite na koljena i potražite zaklon\nkada zemljotres prestane – potražite sigurno mjesto\nudaljite se od visokih zgrada, stabala i stubova\nukoliko ste u vozilu – odvezite se na čisto i sigurnu lokaciju i zaustavite se\npomozite jedni drugima – pružite prvu pomoć\nbudite svjesni rizika od mogućih klizišta i obrušavanja.


„Mille Miglia“ 2020. | Tech Lifestyle\nPočetna AUTOMOBILI „Mille Miglia“ 2020.\nTridesetosmo izdanje trke koju je Enco Ferari nazvao „najlepšom trkom na svetu“ biće održano od 13. do 16. maja 2020. godine na tradicionalnoj Breša-Rim-Breša stazi.\nU ovom događaju, koji se ne propušta, će ponovo učestvovati brend Alfa Romeo, i podržati ga kao auto-moto sponzor. Trogodišnji ugovor o sponzorstvu zapečanjen je u 2019. za period do 2021. godine i predstavlja potvrdu čvrste veze koja spaja „Frecciu Rossu“ i italijanski brend još od 1928. godine.\nKao i uvek, nekoliko izvrsnih Alfa Romeo modela iz kolekcije FCA Heritage, odeljenja Grupe posvećenom zaštiti i promociji istorijskog nasleđa italijanskih FCA brendova, biće prisutno na događaju u Breši u 2020. A ovim draguljima iz kolekcije pridružiće se flota od 30 modernih vozila – modela Stelvio i Giulia – koji otelotvoruju novu paradigmu brenda Alfa Romeo.\nKao zvanični automobili trke „1000 Miglia“ (1000 milja) 2020. Giulia i Stelvio će svakako oduševiti ljubitelje koji će gledati kako se voze legendarnom stazom: nema boljeg načina da se čovek upozna sa vrednostima brenda Alfa Romeo, ukorenjenim u istorijatu i takmičenju.\nJedan od najpoznatijih događaja u trkačkoj istoriji brenda Alfa Romeo odigrao se 1928. godine tokom drugog izdanja „1000 Miglia“ kada je ovaj proizvođač osvojio i pojedinačnu i timsku titulu, sa svojih osam automobila od kojih je svaki uspešno završio trku.\nU godinama od tada pa do 1957. godine Alfa Romeo je pobedio na ovoj trci neverovatnih jedanaest puta, rekord koji sada neće nikada biti oboren, i koji potvrđuje nesalomivu vezu između dva brenda koji imaju posebno sjajno mesto mesto na svetskoj auto-moto sceni.\nIstim, neumanjenim entuzijazmom kao u prošlosti, 18. maja prošle godine ljubitelji su u Monci poželeli dobrodošlicu Đovaniju Moceriju i Danijelu Bonetiju, pobednicima trke „1000 Miglia“ 2019. godine, koji su vozili model 1928 6C 1500 SS iz FCA Heritage kolekcije, koji je inače izložen u Museo Storico Alfa Romeo u mestu Arese.\nDrugo mesto osvojio je model 1929 6C 1750 SS Zagato tima Vesko-Gerini, dok su ostali Alfa Romeo automobili iz FCA Heritage kolekcije svi završili trku sa vrlo solidnim plasmanima.\nPored toga, Alfa Romeo je takođe osvojio Trofej za sponzorski tim, zahvaljujući pobedi Mocerija i petom mestu modela 1929 6C 1750 SS Young koji je vozio duo Kavali-Gamberini.\n„1000 Miglia“ 2020.\nPrethodni članakNaučnici otkrili pravi razlog zašto ste zavisni od svog telefona (i šta možete da uradite po tom pitanju)\nSledeći članakPovezivanje stvarnog i digitalnog sveta


Šefovi države zarađivaće 4.000, a zamjenici ministara 2.400 KM – Magazin Plus\nHome/Šefovi države zarađivaće 4.000, a zamjenici ministara 2.400 KM\nNakon što su u Predstavničkom domu PSBiH poslanici izglasali smanjenje plata zaposlenim u institucijama Bosne i Hercegovine, ovaj prijedlog naći će se pred delegatima Doma naroda PSBiH 10. jula kada će se održati sjednica, piše novinska agencija Patria.\nIpak, ukoliko se ovaj prijedlog zakona usvoji najveću platu u državi imat će članovi Predsjedništva BiH s koeficijentom obračuna 5,0, što bi otprilike iznosilo 4.000 KM bez toplog obroka i ostalih iznosa koja im pripadaju prema važećem Zakonu o platama i naknadama zaposlenih u institucijama BiH.\nOdmah iz članova Predsjedništva BiH po visinama plata nalaze se članovi Kolegija oba doma PSBiH te predsjedavajući i zamjenik predsjedavajućeg Vijeća ministara BiH sa koeficijentom od 4,5 što je otprilike 3.600 KM.\nMinistri u Vijeću ministara BiH kao i delegati i poslanici u Parlamentu BiH imat će plate od 3.100 do 3.200 KM, a namanje će zarađivati zamajenici ministara sa koeficijentom od 3,0.\nBratunac: Godišnjica stradanja Srba


Na osnovu člana 19. stav (2) Zakona o Vladi Federacije Bosne i Hercegovine ("Službene novine Federacije BiH", br. 1/94, 8/95, 58/02, 19/03, 2/06 i 8/06), Vlada Federacije Bosne i Hercegovine na 204. sjednici, održanoj 23.12.2019. godine, donosi\nO USVAJANJU STRATEGIJE SARADNJE SA\nISELJENIŠTVOM FEDERACIJE BOSNE I HERCEGOVINE ZA PERIOD 2020. - 2024. GODINA\nUsvaja se Strategija saradnje sa iseljeništvom Federacije Bosne i Hercegovine za period 2020. - 2024. godina.\nSastavni dio ove odluke čine Strategija saradnje sa iseljeništvom Federacije Bosne i Hercegovine za period 2020. - 2024. godine, Akcioni plan za realizaciju Strategije saradnje sa iseljeništvom Federacije Bosne i Hercegovine za period 2020. - 2024. godine i Aneks I statistički podaci, institucionalni okvir, strateški okvir i situaciona analiza.\n(1) Za realizaciju ove odluke zadužuje se Federalno ministarstvo raseljenih osoba i izbjeglica, u saradnji sa ostalim nositeljima pojedinih aktivnosti iz Strategije saradnje sa iseljeništvom Federacije Bosne i Hercegovine za period 2020. - 2024. godine.\n(2) Sugeriše se kantonalnim vladama, jedinicama lokalne samouprave i nevladinom sektoru da u okviru svojih nadležnosti poduzmu sve potrebne radnje na provođenju ove strategije.\nV broj 1539/2019


ZA SVE JE KRIVA KORONA: Kanada ostaje bez kluba, Reptorsi se sele u Tampu | Novosti.RS\nU novoj sezoni NBA lige koja treba da počne za mesec dana, američka savezna država Florida imaće još jedan klub, pored Orlando Medžika i Majami Hita.\nTreći će biti Toronto Reptorsi koij će svoje mečeve igrati u Tampi, a razlog za ovo preseljenje je situacija sa korona virusom u Kanadi.\nOvu informaciju potvrdio je i predsednik košarkaških operacija Toronta Masai Uđiri.\n– Reptorsi su tesno sarađivali sa lokalnim vlastima kako bi nam bilo omogućeno da svoje mečeve igramo u Torontu. Razgovori su bili produktivni, ali zdravstvena situacija sa kojom se suočavaju Kanađani uz zahtev za hitno određivanje mesta gde ćemo igrati utakmice, navela nas je da izaberemo Tampu. Planiramo da se vratimo u Toronto kada bude bezbedno, a kao organizacija nastavićemo da činimo sve kako bi promovisali borbu protiv koronavirusa. Za sada ćemo biti daleko od naših navijača, najboljih navijača u NBA ligi. Molimo vas da navijate za nas i dalje, a mi se radujemo danu kada ćemo ponovo biti zajedno - navedeno je u saopštenju tima.\nkošarka NBA NBA liga KK Toronto\nKOŠARKAŠ Partizana Nemanja Gordić izjavio je da je njegov tim ostvario važnu pobedu u teškom meču protiv Huventuda.


Operator-Terminali Federacije: Reprogram kredita – NAFTNI DERIVATI\nOperator-Terminali Federacije: Reprogram kredita\n30. travnja 2016. admin\nVlada FBiH dala je prethodnu suglasnost za raskidanje Ugovora o komisionom poslovnom aranžmanu od 12.3.2013. godine zaključenog između Federalnog ministarstva energije, rudarstva i industrije i Izvozno kreditne agencije BiH (IGA) o realizaciji sredstava utvrđenih u Budžetu FBiH za 2013. godinu na poziciji „Pozajmljivanje i učešće u dionicama – Ostala domaća pozajmljivanja”, u iznosu od 4.000.000 KM.\nOvo je urađeno nakon što su Operator – Terminali Federacije d.o.o. Sarajevo obratio IGA-i informacijom o realizaciji i dinamici povrata kredita u kojoj se poziva na zaključak Vlade FBiH od 16.12.2015. godine kojim je data suglasnost da već odobrena sredstva depozita od četiri miliona KM budu prenamijenjena za osiguranje depozita za novo kreditno zaduženje.\nNakon provedenog postupka javne nabavke, Operator – Terminali Federacije odabrao je kao najpovoljniju Intesa SanPaolo banku d.d. BiH za potencijalno novog kreditora za zaduženje u iznosu od 10.600.000 KM. Ovim sredstvima bi bile izmirene sve dospjele i nedospjele kreditne obaveze proistekle iz ranijeg kredita od 15 miliona KM, povećana likvidnost i nastavljeno nesmetano funkcioniranje ovog gospodarskog društva, jer bi rata kredita bila 50 posto manja od postojeće.\nZa potpisivanje Ugovora o namjenskom oročavanju novčanih sredstava i Ugovora o kreditu u svojstvu založnog dužnika kod Intesa SanPaolo banke ovlašten je federalni ministar energije, rudarstva i industrije.\nNaftni inženjeri – kolateralna žrtva jeftnine nafte


Jedan Balkan ka Evropskoj uniji — Centar Modernih Veština\nCentar Modernih VeštinaSocijaldemokratijaJedan Balkan ka Evropskoj uniji\nProšlog vikenda je završena prva regionalna politička akademija za mlade “Progressive politics in Western Balkan – PROGWeB“. Ovaj obrazovni program je okupio mlade političare i političarke iz Albanije, Severne Makedonije, Crne Gore, Kosova*, Srbije i Bosne i Hercegovine.\nKao predstavnici i predstavnice socijaldemokratskih i liberalnih stranaka oni su imali priliku da kroz tri modula uče, stiču različite veštine i povezuju se. Teme o kojima se na akademiji govorilo bile su: politički sistemi, rodna ravnopravnost, veštine kampanje, lobiranje, diplomatija, suočavanje sa prošlošću…\nPoslednjeg dana trećeg modula PROGWEB Akademije organizovana je konferencija “Jedan Balkan ka Evropskoj uniji”. Ova konferencija je bila prilika da se razgovara o predlogu nove metodologije za priključenje EU zemalja Zapadnog Balkana. Ona je okupila veliki broj lidera i liderki socijaldemokratskih i liberalnih stranaka, evropskih poslanika, predstavnika fondacija.\nKroz četiri panela razgovarano je o tome šta sve političari mogu da urade da ubrzaju proces integracija, šta EU dobija zakruživanjem svoje teritorije, koji su tehnički aspekti pridruživanja i šta kažu mladi. Svi učesnici konferencije su se složili da zemlje Zapadnog Balkana pripadaju evropskom prostoru koji mora biti zaokružen.\nPredsednik Socijaldemokratskog saveza Makedonije Zoran Zaev rekao je u svom uvodnom govoru da je istorijska greška što Evropski savet nije otvorio pregovore za S. Makedoniju i Albaniju u oktobru. Ta greška ih je očigledno inspirisala da preispitaju svoje pristupe prema proširenju te smo stigli do nove metodologije priključenja.\n“Za nas nema druge alternative osim punopravnog članstva u EU”\nTanja Fajon je govorila o novoj metodologiji i takođe grešci koja je napravljena. Istakla je važnost dobijanja signala od EU da Severna Makedonija i Albanija mogu da započnu pregovore o pristupanju u martu. Ona je iskazala očekivanje da će biti dobrih vesti na samitu EU-Zapadni Balkan u maju u Zagrebu.\nPROGWeB akademiju i konferenciju organizovali su Fondacija Boris Divković, Progres institut, Fondacija Kemal Stafa, Forum Lijeve inicijative i CMV. Projekat su zajednički podržali Međunarodni centar Olof Palme i Međunarodna fondacija Centralne partije iz Švedske.\nJoš o konferenciji možete pročitati:\nSocijaldemokrate i liberali potvrdili svoje opredeljenje ka EU\nIntervju Tanja Fajon\nPolitička akademija FES\nPolitička akademija 2021 – punoletstvo\nZajednički regionalni socijaldemokratski odgovor


Opšti poziv za Erazmus+ projekte za 2019. godinu\nInformacije o raspoloživim sredstvima i specifičnostima trećeg roka za podnošenje Erazmus+ projektnih prijava u oblasti mladih možete pronaći na linku ovde.\nIzvršna agencija za obrazovanje, audiovizuelne sadržaje i kulturu (EACEA) objavila je novi Erazmus+ Opšti poziv za predloge projekata za 2019. godinu u kojem se nalaze rokovi za sve pojedinačne komponente programa.\nInstitucije iz Srbije će od ovog konkursnog roka po prvi put moći da punopravno učestvuju u svim delovima Erazmus+ programa, kao koordinatori ili partneri. Ova mogućnost je dostupna, jer se očekuje da Republika Srbija učestvuje u konkursnom roku za 2019. godinu kao punopravna članica Erazmus+ programa.\nViše detalja o pravilima i mogućnostima učešća možete pronaći u ažuriranoj verziji Erazmus+ Programskog vodiča za 2019. godinu.\nOnline formularima za podnošenje projektnih prijava možete pristupiti prateći sledeći link, a za pristup je neohodno da imate EU login nalog.\nS obzirom na ovu veliku promenu, bitno je naglasiti da od ovog roka više neće biti raspisivani Opšti i Nacionalni poziv, već će jednom godišnje biti objavljivan samo Opšti poziv za predloge projekata.\nPregled svih vrsta projekata u kojima Srbija može da učestvuje, kao i rokova u okviru ovog Konkursa, možete pogledati na našoj stranici Kalendar rokova.\nFondacija Tempus pruža kontinuiranu podršku svima koji su zainteresovani za podnošenje projekata u okviru Erazmus+ programa. U sklopu podrške, Fondacija svake godine organizuje besplatne radionice za pisanje Erazmus+ projekata u Beogradu i drugim gradovima Srbije, a tačne datume, gradove i registracione formulare možete pogledati na početnoj stranici sajta.\nOsim toga, Fondacija pruža podršku za razvoj projektne ideje svima koji žele da učestvuju u Opštem pozivu za 2019. godinu. Zainteresovani mogu posetiti Informativni centar Fondacije Tempus na Terazijama 39 (I sprat), svakog radnog dana 10-18 časova bez predhodne najave ili kancelariju u ulici Ruže Jovanović 27a (ulaz iz Žabljačke), uz predhodno zakazivanje.


Oslobodite se straha | LJD – Dr Ljilja i Dr Darko\nMnogi ljudi širom sveta pate od nekog oblika straha od stomatologa, zbog čega se teško odlučuju na posetu stomatološkoj ordinaciji. Po intenzitetu strah od stomatologa može se podeliti na dentalnu anksioznost, dentalni strah i dentalnu fobiju.\nDentalna fobija je najintenzivniji osećaj straha. Osobe koje pate od dentalne fobije izbegavaju posete stomatologu po svaku cenu, sve dok ne dođe do neizbežnog fizičkog ili psihičkog problema sa kojim pacijenti dalje ne mogu da se nose. Po pravilu, takve osobe imaju loše oralno zdravlje, koje se manifestuje većim brojem izvađenih zuba, brojnim karijesima, problemima u žvakanju i estetskim problemima.\nMože se pobediti\nU našoj ordinaciji pacijentima sa strahom ili fobijom od stomatologa pristupamo sa posebnom brigom, pažnjom i razumevanjem. Vreme pregleda i rada sa takvim pacijentima je ciljano produženo. Naglasak stavljamo na informisanje pacijenta i stvaranje osećaja poverenja, koji je presudan za uspešno sprovođenje terapije. Cilj nije i ne treba da bude da se pacijent potpuno oslobodi straha od stomatologa, već da se taj strah svede na tu meru da izvođenje svih intervencija za pacijenta bude prihvatljivo i podnošljivo.\nPočinje se sa manjim i jednostavnijim intervencijama kako bi se osećaj poverenja postepeno gradio. Ma kako male i kratke, sve intervencije se obavljaju u lokalnoj anesteziji. I na taj način pacijent se već posle prve posete i prve odrađene intervencije, oslobađa straha od bola i straha od nepoznatog i u posetama koje slede lakše prihvata saradnju.\nLep je osećaj za nas kao lekare stomatologe kada pacijenta koji je u ordinaciju jedva ušao, uplašen i nepoverljiv, na kraju tretmana ispratimo kompletno saniranog i nasmejanog. Znamo i mi da je taj osmeh delom tu i zato što se neko vreme nećemo viđati, ali činjenica da su zubi i usta ponovo zdravi i sanirani i za nas i za pacijenta predstavlja ogroman uspeh.


IVICA DAČIĆ: Srbija posvećena vrednostima Jadransko-jonske inicijative | Happy BSC portal\nSastanku su kopredsedavali Dačić i ministarka za evropske integracije Jadranka Joksimović, i njime je okončano jednogodišnje predsedavanje Srbije Jadransko-jonskoj inicijativi i Strategiji EU za Jadransko-jonski region. Dačić je izrazio žaljenje što se predsedavanje Srbije, usled pandemije korona virusa, nije okončalo petim Forumom u Beogradu prilikom kojeg bi pored, zajedničkog rada, svi imali priliku uživaju u tradicionalnom srpskom gostoprimstvu.\nŠef srpske diplomatije predstavio je rezultate koje je Srbija postigla tokom jednogodišnjeg predsedavanja. Aktivnosti koje smo sprovodili sadržane su u Prioritetima i Кalendaru aktivnosti predsedavanja Srbije Jadranko-jonskoj inicijativi i EUSAIR, koje je usvojila Vlada Srbije. U svom izlaganju, ministar je ponovio posvećenost Srbije vrednostima Jadransko-jonske inicijative i pripadajućoj Strategiji.\n- Želim još jednom da potvrdim posvećenost Srbije vrednostima Jadransko-jonske inicijative i pripadajuće Strategije, u okviru kojih sprovodimo aktivnosti koje nas, koji još nismo punopravne članice Evropske unije, jačaju na tom putu, a one koje to već jesu čine još boljim mestom za život - naveo je on.\nTakođe, ministar je predstavio i planove za dalje aktivno učešće Srbije u Jadransko-jonskoj inicijativi i EUSAIR, posebno imajući u vidu da i nakon okončanja svog predsedavanja Srbija ostaje deo "Predsedavajuće Trojke".\nNakon Srbije predsedavanje Jadransko-jonskoj inicijativi i EUSAIR, 1. juna 2020. godine, preuzima Slovenija.


Korona virus: U Srbiji jedna osoba preminula, u Rusiji počela vakcinacija, nove mere u Engleskoj i Češkoj – RTVM info\n„Ako bismo striktno poštovali mere zaštite protiv korona virusa, mogli bismo teoretski da budemo bez trećeg talasa (epidemije)”, izjavio je epidemiolog Predrag Kon za regionalnu televiziju N1.\nAmerički predsednik Donald Tramp znao je da je korona virus opasan, smrtonosan i izuzetno zarazan nedeljama pre nego što je u SAD zabeležen prvi smrtni slučaj, tvrdi čuveni novinar Bov Vudvord u novoj knjizi Bes.\nU svetu je zabeleženo više od 27,6 miliona slučajeva korona virusa, oporavilo se više od 18,5 miliona ljudi, a preminulo je više od 900.000, prema podacima Džons Hopkins univerziteta.\n„Nemojte da čekamo da ponovo počnu da se pune bolnice i povećava broj umrlih, pa da onda počnemo da sprovodimo mere, to smo već jednom videli”, upozorio je epidemiolog Predrag Kon.\nSlovenija – 3.312 potvrđenih slučajeva\nNastavnik Mirza Begović rekao je za Rojters da otvorena učionica „predstavlja dašak svežeg vazduha za učitelje i učenike”.\nZamenica gradonačelnika Moskve Anastasija Rakova izjavila je da su vakcine „Sputnjik-V”stigle u tri poliklinike.\nU Velikoj Britaniji je privremeno obustavljeno kliničko ispitivanje vakcine protiv korona virusa koju kompanija „AstraZeneka” razvija u saradnji sa Univerzitetom Oksford.\nZaustavljanje ispitivanja moglo bi da znači da vakcina neće biti dostupna do kraja godine, kako je prvobitno najavljeno iz „Astrazeneke”.\n„Reč je o rutinskoj akcija koja se preduzima kad god postoji potencijalno neobjašnjivo oboljenje tokom nekog istraživanja”, navodi se u saopštenju kompanije.\n„Virus nas je pogodio u vreme kada viđamo značajan porast broja slučajeva Kovida-19 u Siriji”, rekla je portparolka Kancelarije UN za koordinaciju humanitarnih pitanja.\nCategories:\tCovid19 - BBC\t/ by Rtvm2020 10. September 2020.


Stefanović o izbornim uslovima: Spremni smo da učinimo korak napred | Najnovije vesti - Srbija danas\n23.09.2019. • 10:15 Tanjug\nPotpredsednik vlade i šef radne grupe za unapređenje izbornih uslova Nebojša Stefanović izjavio je da smo spremni da učinimo korak napred kojim će izborni uslovi biti poboljšani.\nStefanović je za RTS rekao da je vlast, tokom razgovora vlasti i opozicije, želela novi okvir, da se poboljšaju izborni uslovi, te da se pojasne i redefinišu neke stvari. Rekao je da su izborni zakoni nasleđeni iz perioda od 2008. do 2012. godine i da je vlast želela da kroz konkretnu ponudu menja Zakon o finansiranju političkih aktivnosti i Zakon o borbi protiv korupcije, što su dve suštinske promene.\n-Mislimo da možemo da učinimo korak napred kojim će izborni uslovi biti poboljšani- naveo je Stefanović.\nGovoreći o rokovima, rekao je da većina mera može da se sprovede do narednih izbora, u naredna dva do tri meseca a neke mere mogu da se sprovedu i za sedam dana, što zavisi od procedura. Stefanović je rekao da postoji sumnja građana da je neko glasao umesto njih, i da se zato predviđa da građani mogu da imaju uvid u izvod iz biračkih spiskova kako bi se uverili da je njihova kolona prazna i da niko nije iskoristio njihovo pravo umesto njih, ako nisu glasali.\nDodaje da njima ništa neće biti dovoljno osim odeje da Aleksandar Vučić ne može da učestvuje na izborima i, kako je rekao, da postanu ministri bez izbora.\nBIVŠI ANALITIČAR CIA ŠOKIRAO SVET: Putin je dva dana pre 11. septembra pozvao Buša i preneo mu važnu poruku!\nNeboša Stefanović izborni uslovi Srbija


Posle braće Jojke i Džonićev sin pušten iz pritvora: Veštačenja pokazala da nije učestvovao u stravičnom zločinu u Moravcu!\nIstraga protiv Milana Džonića, inače vatrogasca, vodi se i dalje, a on će se braniti sa slobode\nSudija za prethodni postupak Višeg suda u Nišu ukinuo je pritvor Milanu Džoniću, osumnjičenom da je sa bratom Stefanom i ocem Goranom Džonićem učestvovao u ubistvu tročlane porodice Đokić koja je likvidirana u selu Moravac u noći između 26. i 27. septembra prošle godine.\nTrojica Džonića uhapšena su u oktobru prošle godine pod sumnjom za saizvršilaštvo u brutalnom zločinu kada im je određen i pritvor, poslednji put produžen 14. januara ove godine. Dosadašnja veštačenja nisu povezala Milana Džonića sa ubistvom Gorana Đokića, inače brata od tetke njegovog oca, njegove supruge Gordane i dvadesetpetogodišnje ćerke Lidije.\nIstraga protiv Milana Džonića, inače vatrogasca, vodi se i dalje, a on će se braniti sa slobode.\n- Smatram da je tokom istrage ustanovljeno da Milan ni na koji način nije učestvovao u ovom krivičnom delu, te da je odluka suda da ga pusti da se u daljem toku postupka brani sa slobode, bila potpuno opravdana. Tražio sam da se moj branjenik pusti na slobodu, jer su stigli rezultati veštačenja koje se odnosi na njega, a koji ga ne terete. Što se tiče njegovog brata Stefana, rezultati veštačenja koji se njega tiču još nisu gotovi, pa još nije bio pravi trenutak da za njega zatražim ukidanje pritvora – kazao je advokat Filip Domazet.\n"Nadam se da će pustiti i moje sinove": Suzana Džonić posle puštanja braće Jojke na slobodu!\nBraća Jojke puštena iz pritvora: Imaju alibi za noć ubistva porodice Đokić!\nEKSKLUZIVNO – Oči u oči sa osumnjičenim ubicom porodice Đokić: “Gledao sam kako se od oronulog starca pretvara u zver!” (FOTO/VIDEO)\nMilanu Džoniću alibi za noć ubistva obezbedile su njegove kolege vatrogasci koje su pred sudom posvedočile da je tada bio na dežurstvu. Takođe, nisu pronađeni ni biološki tragovi koji bi ga smestili na mesto ubistva niti ga povezali sa predmetima koji se dovode u vezu sa zločinom. Ni grafološko veštačenje, poslednje u nizu dokaza koji su izvođeni tokom istrage, nije pokazalo da je rukopis na priznanici pronađenoj u vreći sa ukradenim novcem od ubijenih Đokića, njegov.\nDva dana ranije puštene Jojke\nPre dva dana na slobodu su izašla i braća Aleksandar i Kostadin Milošević koje je Goran Džonić optužio da su inspiratori, ali i neposredni počinioci ubistva porodice Đokić. Tokom istrage je takođe ustanovljeno da ni oni nemaju nikakve veze sa zločinom, te da je jedino što ih je teretilo, kako su sami kazali, „optužba jednog izopačenog uma“.\nVrlo je verovatno da će se Milanu uskoro na slobodi pridružiti i njegov brat Stefan. Ono što njega tereti je što je ukradeni novac pronađen zakopan na njegovom imanju kao i prisustvo njegovih DNK tragova na lavabou u njegovom kupatilu, gde se sumnja da se ubica oprao posle zločina. Međutim i Stefan ima jak alibi jer su njegovi drugovi iz vojske posvedočili da je u vreme ubistva bio angažovan u Kopnenoj zoni bezbednosti.\nSnimci kao dokaz\nTela porodice Džonić pronađena su 2. oktobra u ataru sela Moravac. Svi dosada izvedeni dokazi za svirepo ubistvo terete Gorana Džonića čiji su biološki tragovi pronađeni na ukradenom novcu ali i na drugim predmetima povezanim sa zločinom. Jedino on nema ubedljiv alibi za noć ubistva, ali krunski dokazi koji mogu da ga odvedu na doživotnu robiju su snimci sa video nadzora na osnovu kojih je rekonstruisano njegovo kretanje neposredno pre i u noći ubistva.\nNa snimcima se vidi da se dan pre ubistva Džonić provezao kroz selo Tešica žutim skuterom koji je ostavio u selu Donja Trnava, na mestu gde je sledeće noći zapalio vozilo žrtava. Takođe, video nadzor je zabeležio njegov prolazak kroz Tešicu nakon ubistva za volanom automobila Gorana Đokića. Postoji i svedok koji je Gorana povezao do kuće, nakon što je u šumi gde će spaliti vozilo, ostavio skuter koji mu je nakon ubistva poslužio da se njime vrati u Tešicu.\nBraći Šaković presuđeno na identičan način: Ubica sa kačketom i torbicom zapucao u punom restoranu! "Opustili" se neposredno pre ubistva\nMilan Džonić Pušten iz pritvora ubistvo porodice đokić Moravac\nMilenković na pragu potpisa života: Treći zajednički klub sa reprezentativnim drugom


Naša mreža Da li padaju cene zakupa poslovnog prostora i gde?\nDa li padaju cene zakupa poslovnog prostora i gde?\nDatum objave 28.12.2020. 16:20\nSa pojavom korona virusa u svetu, naši životi su se drastično promenili. Socijalna distanca značila je, ne samo da ne možemo da se viđamo sa najmilijima, nego i da svi koji mogu, prelaze na rad na daljinu.\nPrelazak na onlajn poslovanje, doveo je i do smanjenja potreba za velikim poslovnim prostorima, koji inače predstavljaju znatnu stavku u budžetu svakog privrednika. Mnogi od njh već razmišljaju o otkazivanju velikih i prelasku u manje prostore, a neki o potpunom prelasku na rad na daljinu. Za potrebe sastanka, lako će iznajmiti „share space“ (poslovni prostor koji se deli sa drugima). U ovom mini – serijalu koji započinjemo, govorićemo o cenama zakupa poslovnih prostora na teritoriji Srbije, o trendovima koji prate situaciju prouzrokovanu korona virusom, a počinjemo sa uvidom u situaciju u Beogradu, kao najvećem poslovnom centru Srbije.\nKada se procenjuje vrednost nekog poslovnog prostora, najviše se gleda njegova isplativost, odnosno koji potencijal ta nekretnina nosi. Lokacija je najvažniji faktor pri odlučivanju cene iznajmljivanja ili prodaje poslovnog prostora. Sledeći faktor je kvadratura, jer se ona neće promeniti bez obzira na to u kakvom je stanju prostor. Svako će ga ionako prilagođavati svojim potrebama. Cene iznajmljivanja, na mesečnom nivou, u Beogradu se kreću od 140 evra, pa sve do neverovatnih 68.000 evra za ogromnu kvadraturu u centru grada. U biznisu sa nekretninama u obzir lokaciju i veličinu prostora.\nCene zakupa ne padaju u tržnim centrima\nU Beogradu se smanjuju cene i broj zakupa poslovnog i stambenog prostora, osim u luksuznim tržnim centrima i zgradama, gde ni cene stanova na prodaju ne padaju. Velike multinacionalne kompanije i banke još mogu da dopuste sebi luksuz da skupo plaćaju poslovni prostor, dok su ulični lokali prazni ili se zakupci iseljavaju iz njih, u potrazi za jeftinijim prostorom.\nS druge strane, ima investitiora koji sada hoće da ulože novac u kupovinu lokala i izdaju ih za usluge brze hrane - rekla je Kaća Lazarević, vlasnica jedne od agencija za nekretnine, i dodala da je velika potražnja poslovnog prostora za kockarnice i da, ako je dobra lokacija, potencijalni zakupci “ne pitaju za cenu”. Ona je primetila da će Beograd uskoro biti prepun apoteka, laboratorija i kockarnica.\nZakupci „gradskih“ prostora\nS druge strane medalje su zakupci. Mere koje su stupile na snagu zbog pandemije korona virusa, dovele su mnoge male i srednje biznise u težak položaj zbog nemogućnosti urednog poslovanja. Ograničenje radnog vremena i zakup poslovnog prostora su svakako dve najozbiljnije otežavajuće okolnosti za svakog preduzetnika. Zato je Centar za lokalnu samoupravu (CLS) apelovao na vlasti u Beogradu da zakupce poslovnih prostora u vlasništvu grada trajno oslobode plaćanja zakupnina za period u kome nisu mogli da rade.\nCLS predlaže da za one zakupce koji rade, zakup poslovnog prostora bude smanjen srazmerno smanjenju njihovog redovnog prometa, a da neplaćene obaveze budu odložene. Oni ističu da mere gradskih vlasti za pomoć ugostiteljima, frizerima, zanatlijama i drugim preduzetnicima nisu dovoljne, a da najavljeno smanjenje kirije za 50 odsto u decembru i januaru ne znači za njih ništa, jer ima zakupaca koji ne rade cele godine, kao i onih čiji je prihod smanjen i za 80 odsto.\nZamenik gradonačelnika Goran Vesić, najavio je da će odluka o umanjenju kirije za 50 odsto, za decembar i januar, biti doneta u narednim danima. On je apelovao na privatne vlasnike, kod kojih su ugostitelji u zakupu, da im smanje kirije i na taj način pomognu da nastave da ih plaćaju i da dalje rade. – do objave teksta ćemo pratiti i prepraviti ako bude doneta odluka....\nUkoliko imate aktuelne podatke o situaciji sa zakupom poslovnog prostora iz sredina u kojima vi poslujete, prosledite nam ih na kontakt@nasamreza.rs, Znači nam vaša informacija.\nKoje su najinovativnije zemlje u 2021. godini i zašto?\nDatum objave 20.04.2021.\nDatum objave 19.04.2021.\nPravila za pisanje kvalitetnog newslettera\nDatum objave 14.04.2021.


Sportske.net - Poketino našao alternativu za Kejna\nU poslednje vreme, trenutno drugoplasirana ekipa Premijer lige često je povezivana sa prelaskom raznih napadača na "Vajt Hart Lejn". Musa Dembele iz Fulama je gotov bio na pragu prelaska krajem januarskog prelaznog roka, ali se na kraju sve izjalovilo, te do dogovora nije došlo.\nMiči Bačuaj je takođe često povezivan sa ekipom iz severnog Londona, a sada je i novo ime u miksu, makar prema navodima italijanskog novinara Nikolo Cećarinija, koji je u izjavi za "TutoMerkatoVeb" govorio u potencijalnim pojačanjima "Sparsa".\nKako on kaže, nova akvizicija Maurisija Poketina mogao bi da bude napadač italijanskog Napolija Manolo Gabijadini.\nOvaj 24-godišnji fudbaler je veći deo ove sezone u igru ulazio sa klupe za rezervne igrače, tačnije služio je da se Gonzalo Iguain odmori, ali to se promenilo pre tri kola kada je Argentinac dobio dugu suspenziju zbog guranja sudije. Gabijadini je od tada tri puta startovao i za to vreme se isto toliko puta upisao u listu strelaca.\nTokom ove sezone bivši napadač Sampdorije je postigao devet golova i tome dodao još tri asistencije u 28 nastupa, a u startnoj postavi našao se svega devet puta.\nIako se nikad ranije nije pominjalo da bi Gabijadaini mogao put Londona, čak je pre pominjano da bi mogao da pređe u redove Svonzija, ne bi čudilo da se to na kraju i obistini.\nIpak, pitanje je da li bi Italijan pristao da ulogu "drugog" napadača u Napoliju, zameni sličnom ulogom u Totenhemu, s obzirom da je Hari Kejn trenutno najbolji strelac Premijer lige sa 24 postignuta pogotka, i njegovo mesto u startnoj postavi "Pevaca" je zacementirano.\nKein pravo blago\nUbica Hari Kejn,\nMogao bi da mu bude podrska ili dzoker sa klupe. U slucaju da Kejn ode, ne verujem da bi se Gabijadini snasao kao prvi napadac u Premijer ligi.\nNeće Kejn ići nigdje, Gabiadini dobar momak, ali Kejn je klasu ispred - sam stvori šansu iz ničega, mislim realno da Gabiadini nije to u stanju. Jedva čekam EURO da vidim kako će funkcionisati tandem Vordy-Kane - ima Englezi da daju po 3 gola min po meču.